— A, Paris! —oihu egin zuen Gabrielek bero-bero—. Hara, Zazie —segitu zuen bat-batean, urruneko zerbait adierazten ari zela—, begira!! Metroa!!\n— Metroa? — egin zuen Zaziek.\nMuturra beztu zuen.\n— Airekoa, jakina! —esan zuen Gabrielek ironiaz.\nBerriro egin zuen oihu, Zazie erretxin hasi baino lehen.\n— Eta hori? Begira! Panteoia!\n— Ez duk Panteoia —esan zuen Charlesek—, Inbalidoak dituk.\n— Ez zarete berriro hasiko, ezta? —esan zuen Zaziek.\n— Ez, baina... Ez al da hori Panteoia? —oihu egin zuen Gabrielek.\n— Ez, Inbalidoak —erantzun zuen Charlesek.\nGabriel haren aldera itzuli eta begi-ninietara begiratu zion zuzen.\n— Horren seguru hago? —galdetu zion—. Horren seguru hago benetan?\nErantzunik ez Charlesek.\n— Zertaz hago hain seguru, e? —jarraitu zuen Gabrielek.\n— Listo! —ulu egin zuen Charlesek—. Sacre-Cœurra zuan aurreko hori, ez Inbalidoak.\n— Eta hi? —esan zion Gabrielek alaiki—. Hi ez haiz menturaz sakre-tontoa izango?\n— Nolako pena ematen didazuen, agure barregarri gizagaixo horiek! —esan zuen Zaziek.\nPanoramari begira jarri ziren orduan biak. Bitartean, hiruehun metro beherago, bertikalean, gertatzen zena hasi zen aztertzen Zazie.\n— Ez da ba horren garaia —adierazi zuen Zaziek.\n— Nolanahi ere —esan zuen Charlesek—, ozta-ozta bereiz daiteke hemendik beheko jendea.\n— Bai —esan zuen Gabrielek sudur-zurrupada bat eginez—. Ozta-ozta ikusten dituk baina senti egiten zaiek.\n— Metroan baino gutxiago —esan zuen Charlesek.\n— Hik ez duk sekula metroa hartzen —esan zuen Gabrielek—. Nik ere ez, egia esan.\nHonela esan zion Zaziek osabari, sujet negargarri hartatik urrundu nahian:\n— Ez begiratu eta makur zaitez kanpoaldera. Hori zoramena, ikusiko duzu.\nBegiratu bat egin zuen Gabrielek amildegi sakonetara.\n— Zaldi beltzaren behorra! —esan zuen atzera egiten zuela—. Txorabiatu egiten da bat hemen!\nKopeta xukatu eta zapiaren lurrina zabaldu zuen lau haizeetara.\n— Ni banoa beheiti —erantsi zuen—. Beheko horretan itxoingo dizuet, oraindik aski ez baduzue.\nAlde egin zuen, Zazieri eta Charlesi bertan atxiki zezaten betarik eman gabe.\n— Badu hogei urte ni hona igo gabe —esan zuen Charlesek—. Bezero asko ekarri dut honaino ordea.\nKasurik ez Zaziek.\n— Zuk ez duzu askotan barre egiten —esan zion Zaziek—. Zenbat urte dituzu?\n— Zenbat hire ustez?\n— Ez oso gaztea: hogeita hamar urte.\n— Eta hamabost gehiago.\n— Ez duzu hain zaharra ematen. Eta osaba Gabrielek?\n— Hogeita hamabi.\n— Horrek zaharrago ematen du.\n— Ez iezaion horrelakorik esan. Negar egingo liken.\n— Zergatik? Hormosesualitatea praktikatzen duelako?\n— Nondik atera dun hik hori?\n— Hala esan dio tipoak osaba Gabrieli, ekarri nauen tipoak. Zera esaten zion, kartzelan sar zaitzaketela horrengatik, hormosesualitate horrengatik. Zer da hori?\n— Ez dun egia hori.\n— Bai, egia da, hala esan du tipoak! —iharduki zion Zaziek, bere hitz bakar bat ere zalantzan jartzea ezin eramanik.\n— Ez ninan horrelakorik esan nahi. Zera esan nahi ninan, ez dela egia tipoak Gabrielez esan duena.\n— Hormosesuala dela? Baina zer esan nahi du horrek? Lurrindurik ibiltzea?\n— Horixe eta bera. Ulertu dun.\n— Inor ez dute horregatik barrura eramaten.\n— Horixe ezetz.\nAmets egin zuten une batez, isilik, Sacré-Cœurrera begira.\n— Eta zu? —galdetu zuen Zaziek—. Hormosesuala zara zu ere?\n— Maritxu baten itxura ote dut ba?\n— Ez, baina txoferra zara.\n— Ez dut deus ere ikusten.\n— Ez dinat, nolanahi ere, marrazkirik egingo.\n— Ongi marrazten duzu?\nBeste aldera jira egin eta Sainte-Clotilderen geziei, Gau eta Ballu-ren obrari, beha geratu zen. Honela proposatu zuen ondoren:\n— Zer, jaitsiko gara?\n— Esan —galdetu zion Zaziek mugitu gabe—, zergatik ez zara ezkondu?\n— Horrelakoa dun bizitza.\n— Zergatik ez zara ba ezkontzen?\n— Ez dinat gogoko inor aurkitu.\nXixtu egin zuen Zaziek miraturik.\n— Snob galanta egina zaude haatik! —esan zuen.\n— Hola dun, neska. Eta gainera, zer uste dun hik, handitzean heure aukerako gizonak izango ditunala ezkontzeko?\n— Minutu txiki bat —esan zuen Zaziek—. Zertaz ari gara, gizonez ala emakumeez?\n— Emakumeak nire kasuan eta gizonak hirean.\n— Ez da gauza bera —esan zuen Zaziek.\n— Ez habil batere oker.\n— Grazia baduzue zuek, bai horixe! —esan zuen Zaziek—. Ez duzue sekulan ongi jakiten zertan ari zareten. Nekosoa izango da benetan. Horregatik hartzen ote duzue serio itxura hori hainbestetan?\nIrribarre bat eskaini zion Charlesek.\n— Eta ni —galdetu zion Zaziek—, gogoko nindukezu?\n— Neska mukizu bat baizik ez haiz hi.\n— Badira hamabost urtetan ezkontzen diren neskak, baita hamalau urtetan ere. Eta gizon batzuek gustoko dute hori.\n— Eta ni? Gogoko ninduken ni?\n— Horixe ezetz —erantzun zion Zaziek lañoki.\nLehenengo egia hau dastatu ondoren, honela mintzatu zen Charles:\n— Ideia benetan xelebreak ditun, xelebreak, adin horretan.\n— Egia da. Askotan galdetzen diot neure buruari nora arraio joaten naizen haien bila.\n— Ez dinat nik esango.\n— Zergatik esaten dira gauza batzuk eta ez beste batzuk?\n— Ez geniken elkar ulertuko, esan beharrekoa esango ez bagenu.\n— Eta zuk, esan beharrekoa esaten al duzu zuk beti, ulergarri gertatzeko?\n— Halaz ere, ez da esaten den guztia ezinbestean esan behar. Besterik ere esan liteke.\n— Baina, erantzungo ote didazu?\n— Meningeak nekatzen dizkidan. Ez ditun galderak horiek guztiak!\n— Galderak dira, bai. Erantzuten ez dakizun galderak, besterik ez.\n— Uste dinat oraindik ez nagoela ezkontzarako listo —esan zuen Charlesek gogoetatsu.\n— O! Badakizu? Ez dituzte emakume guztiek nik bezalako galderak egiten.\n— Emakume guztiek! Esate ere! Emakume guztiek! Baina neska mukizu bat baizik ez haiz hi!\n— Barkatu, jauna. Prestatu egin da bat.\n— Bukatu dun ba!. Akabo likiskeriak!\n— Baina non da hemen likiskeria? Horrelakoa da bizitza.\n— Garbia dun bizitza.\nBiboteari tiraka hasi zen, begi-ertzetik Sacré-Cœur aldera behatzen zuen bitartean.\n— Ongi ezagutzen duzu zuk bizitza —esan zuen Zaziek—. Badirudi zure lanbidean denetik ikusten dela.\n— Non ikasi dun hik hori?\n— Sanctimontronais du dimanche igandeetako kazetan. Oso ongi dago egunkari hori probintzianoa izateko eta han agertzen dira amodio ospetsuak, astrologia eta nahi duzun guztia, eta zera kontatzen zuten taxi-gidariek sesualitatearen alde eta molde guztiak ikusten dituztela, beren naturaz ordaindu nahi izaten duten bezeroengandik hasita. Maiz gertatzen al zaizkizu horrelakoak?\n— Ez dakizu besterik esaten: bukatu dun, bukatu dun... Erreprimitu bat izango zara zu, seguru!\n— Mukizu jasanezina haiz benetan!\n— Ea ba, ez purrustaka hasi eta kontaizkidazu zure konplexuak.\n— Baina zer ez dugu oraindik entzun behar!\n— Beldur handia diezu emakumeei, ezta?\n— Banoan beheiti. Txorabiatzen hasia naun. Ez horren aurrean (keinua), ez, hi bezalako neska mukizu baten aurrean baizik.\nUrrundu eta horra non, luzaro gabe, itsas mailatik metro gutxi batzuk gora dagoen. Zain zegoen Gabriel, begiak motel eta eskuak zabalduriko belaun-buruen gainean. Charles iloba gabe ikusi orduko, jauzi bat egin zuen eta kolore berde grinatsu batez tintatu zitzaion aurpegia.\n— Ez didak ba hori egin duala esango —oihu egin zion.\n— Erortzen sumatuko huen —erantzun zion Charlesek, lur jota eseri ondoren.\n— Hori ez lukek deus izango. Baina bakarrik uztea...\n— Irteeran jasoko duk. Ez dik hanka egingo.\n— Bai, baina nork daki bitartean nolako iskanbilak sortaraz ditzakeen? (hasperena). Jakin izan banu!\nErantzunik ez Charlesek. Lur jota zirauen.\nDorreari begira egon zen Gabriel luzaroan, arreta bizian. Iruzkin hau egin zuen ondoren:\n— Jakin nahiko nikek zergatik irudikatzen duten Parisko hiria emakume bat bezala. Horrelako kirtenarekin! Hori eraiki aurretik, tira! Baina orain? Kirol eginez gizon bihurtzen diren emakumeak bezala. Egunkarietan irakurri diat hori.\n— Eta? Mutu geratu haiz. Zer deritzak hik?\nIrrintzi luze mingarri bat egin zuen orduan Charlesek eta buruari heldu zion bi eskuen artean aieneka:\n— Berak ere —egiten zuen aiene—, berak ere, gauza bera beti... sesualitatea... beti... sesualitatea... eten gabe... narda... higuina... Besterik ez ditek gogoan.\nBizkarrean jo zuen Gabrielek lagunxarren modura.\n— Zer ez doa ongi, Charles? —esan zion—. Zer gertatzen zaik?\n— Hire iloba duk... hire iloba puta hori...\n— A! Kontuz gero esaten duanarekin —oihu egin zion Gabrielek eskua bizkarretik kendu eta zeru aldera goratuz—, iloba iloba duk. Neur itzak hire solasak edo bestela hire amonaren berri ere izango duk xehe-xehe.\nEtsipenezko keinu bat egin zuen Charlesek eta bat-batean zutitu zen ondoren.\n— Banoak —esan zuen—. Nahiago diat neskato hori sekula gehiago ez ikusi. Agur.\nAuto aldera jo zuen bizkor.\nAtzetik joan zitzaion Gabriel korrika:\n— Nola moldatuko gara itzultzeko?\n— Har ezak metroa.\n— Hau izorratzea! —marru egin zuen Gabrielek, jazarpena bertan behera utzita.\nUrrundu egin zen taxia.\nGogoetan egon zen une batzuez Gabriel, zutik. Honako hitz hauek esan zituen ondoren:\n— Izan ala ez izan, horra arazoa. Igo, jaitsi, joan, etorri, hainbeste egiten du gizonak non azkenean desagertu egiten baita. Taxi batek eramaten du, metro batek garraiatzen, dorrea ez da hartaz kezkatzen, ezta Panteoia ere. Ilusio bat baizik ez da Paris, amets (xarmagarri) bat baizik ez Gabriel, amets (edo amets gaizto) baten ilusioa Zazie eta historia hau guztia ilusio baten ilusioa, amets baten ametsa, nobelagile ergel batek (o, barkatu!) idaz-makinan moldaturiko eldarnio batetik harantz ozta-ozta doana. Han behean, Errepublikako plazatik urrunago, urrunxeago, noizbait izan, eskailerak igo eta jaitsi, karriketan barrena joan eta etorri, eta hainbeste egin ondoren, azkenean, desagertu ziren paristarrez beterik daude hilobiak. Forceps batek ekarri zituen, hil-karroza batek eramaten ditu eta dorrea herdoilduko da, eta Panteoia artezituko, hildako presenteegien hezurrak kezketan trenpaturiko hiri-humusean disolbatu baino askoz ere lehenago. Baina bizirik nago ni eta hortxe amaitzen da nire jakituria, une honetan berean ez baitakit deus ere bere alokairu-gurdian ihes eginiko taxizaleaz edo atmosferan hiruehun metroko altueran eskegirik dagoen ilobaz edo etxean geratu den emazteaz, Marceline eztiaz, ez dakit deus ere une honetan, hauxe baizik, esan dezadan alexandrotarretan: hortxe dituzue, hilik ia, ausente batzuk baizik ez baitira. Baina, zer ikusi ote dut inguruan dudan jende honen gazta iletsuen gainetik?\nBidaiari batzuek inguratua zeukaten, inoizko turista-gidari horietakotzat hartua. Gabrielen begiradaren norabidean bihurtu zuten haiek ere burua.\n— Zer ikusi duzu ba? —galdetu zion haietako batek, frantses hizkuntza ongi menderatzen zuen abtek.\n— Bai —onartu zuen beste batek— zer dago ikusteko?\n— Horixe —erantsi zuen hirugarren batek— zer ikusi behar dugu?\n— Zerikusi? —galdetu zuen laugarren batek—, zerikusi? zerikusi? zerikusi?\n— Zerikusi? —erantzun zuen Gabrielek—, ba (keinu handia), Zazie, nire iloba Zazie, dorretik ateratzen eta gugana hurbiltzen!\nKamarak klik-klak hasi ziren eta bidea egin zioten ondoren txikiari. Irriz iritsi zen Zazie, maltzur.\n— Aupa, osaba! Arrakasta handia, e?\n— Ikusten dun —erantzun zion Gabrielek kriskitin-kraskitin.\nBizkarrak harrotu eta jende aldera begira hasi zen Zazie. Ez zuen Charles ikusten eta hartaz galdetu zion Gabrieli.\n— Alde egin din —erantzun zion Gabrielek.\n— Haatik ez da erantzuna.\n— Alde egin din, horra!\n— Zerbaitengatik egingo zuen alde.\n— Badakin nolakoa den (keinua).\n— Ez didazu esan nahi?\n— Nik bezain ongi dakin hik.\nParte hartu zuen bidaiari batek:\n— Adiskidea —erantzun zion Gabrielek—, ez zaitez besteren saltsetan sartu. She knows why and she bothers me quite a lot.\n— Baina, baina —oihu egin zuen Zaziek—, atzerriko mintzairak ere ezagutzen dituzu!\n— Ez dinat espreski egin —erantzun zuen Gabrielek begiak apalduz.\n— Most interesting —esan zuen bidaiarietako batek.\nAbiapuntura itzuli zen Zazie.\n— Honek ez dit argitu zergatik alde egin duen Charlesek.\nUrduri jarri zen Gabriel.\n— Ulertzen ez dituen gauzak esan dizkionalako. Haren adineko ez diren gauzak.\n— Osaba Gabriel, ulertzen ez dituzun gauzak, zure adineko ez diren gauzak, esango banizkizu, zer egingo zenuke?\n— Saiatu —esan zion Gabrielek herabe.\n— Adibidez —segitu zuen Zaziek gupida gabe—, adibidez, galdetuko banizu hormosesuala zaren ala ez, ulertuko zenuke zerbait? Zure adineko galdera izango litzateke?\n— Most interesting —esan zuen bidaiari batek (aurreko berak).\n— Gaixo Charles! —hasperen egin zuen Gabrielek.\n— Erantzungo didazu, bai ala ez? —oihu egin zuen Zaziek—. Ulertzen duzu hitz hori, hormosesual, ala ez?\n— Nola ez ba! —ulu egin zuen Gabrielek—. Nahi duzu marrazki bat egitea?\nBaietz esan zuen jendeak biziki interesaturik. Txalo egin zuten batzuek.\n— Ez duzu horretarako behar dena! —iharduki zion Zaziek.\nOrduan agertu zen Fedor Balanovitch.\n— Ea ba, mugitu, azkar! —hasi zen oihuka—. Schnell! Schnell! Itzul gaitezen autobusera, azkar!\n— Sainte-Chapellera —erantzun zuen Fedor Balanovitchek—. Arte gotikoaren bitxi ederrenetako bat. Mugitu, azkar! Schnell! Schnell!\nBaina jendea ez zen mugitzen, interesgarriagoak baitziren Gabriel eta haren iloba.\n— Ikusten? —esaten zion Zaziek osabari, deus ere marraztu ez zuela-eta—. Ikusten nola behar den hori ez duzun?\n— Zeinen higuina den batzuetan! —pentsatu zuen Gabrielek.\nFedor Balanovitch autobusera igoa zen gainerakoak atzetik zituelakoan, baina hiruzpalau elbarri baizik ez ziotela jarraitu konturatu zen.\n— Baina zer da hau! —orroa egin zuen—. Ez al dago disziplinarik? Zer arraio ari ote dira hauek?\nTutua jo zuen bizpahiru aldiz. Inor ez zen mugitu. Gehiegizko zarata haietaz arduraturiko zomorro batek bakarrik egin zion kasu begirada beltz batez. Fedor Balanovitchek mota horretako pertsonaia batekin ahozko istilurik nahi ez zuenez, txofer-zulotik jaitsi eta bere ardurapekoen taldera zuzendu zen mutin hartarako arrazoiak ikastearren.\n— Baina, Gabriella duk-eta! —oihu egin zuen—. Zer habil, motell, hemen barrena?\n— Xxt... —egin zuen Gabrielek.\nAhoa zabalik utzi zituen topaldi-ikuskizun hark Gabrielen inguruan ziharduen miresle-taldeko kide guztiak.\n— Nolanahi ere —segitu zuen Fedor Balanovitchek— ez diek orain egingo Zisnearen Heriotzeko eszena tutu-jantzian?\n— Xxt... —egin zuen berriro Gabrielek, hitzaldi luzetarako gogorik gabe.\n— Eta nor da garraio daramaan neskato hori? Non harrapatu duk?\n— Nire iloba duk eta saia hadi nire familia errespetatzen, baita txikiak ere.\n— Nor da tipo hori? —galdetu zuen Zaziek.\n— Lagun bat —esan zuen Gabrielek—. Fedor Balanovitch.\n— Ikusten duk —esan zion Fedor Balanovitchek Gabrieli—. Utzi ditiat dagoeneko txerpolari-lanak. Gorago igo nauk gizarte hierarkian eta orain Sainte-Chapelle aldera eraman behar ditiat txatxo hauek guztiak.\n— Eraman gintzakek orduan etxera. Garraio greba alu honekin pikutara joan zaizkiguk plan guztiak, ezin diagu nahi bezala egin. Ez zagok taxirik inon ere.\n— Ez gara oraindik itzuliko, ezta? —esan zuen Zaziek.\n— Aurrez Sainte-Chapelletik igaro beharko dugu nolanahi ere, laster itxi behar ditek-eta —adierazi zuen Fedor Balanovitchek—. Han egon eta gero —erantsi zuen, Gabrieli zuzenduz—, hire etxetik igaro gintezkek.\n— Interesgarria al da Sainte-Chapelle hori? —galdetu zion Gabrielek.\n— Sainte-Chapelle! Sainte-Chapelle! —Horrelako zarata ateratzen zuen turisten orroak eta oihu haiek egin zituen taldeak berak eraman zuen Gabriel autobus barreneraino, adore geraezin batez.\n— Begitan jo zien, bete-betean —esan zion Fedor Balanovitchek Zazieri, atzean geratuak biak.\n— Nolanahi ere, ez dezala pentsa babalore-talde horrekin joango naizenik —esan zuen Zaziek.\n— Bost axola niri! —esan zuen Fedor Balanovitchek.\nEta autobusean egokitu zen berriro, bolantearen eta mikroaren aurrean. Berehala hasi zen mikroan:\n— Goazen ba! Azkar! —egin zuen oihu goraki eta alaitsu— Schnell! Schnell!\nMiresleek leku eroso batean egokitu zuten Gabriel eta, makina egokiak eskuetan, argiaren indarra neurtu zuten, argazkiak eguneko argi-itzalen efektuez egin ahal izateko. Kontu hauek guztiek lausengatzen zuten arren, ilobaren zorteaz kezkatu zen. Iloba higikundearen atzetik joateko prest ez zegoela Fedor Balanovitchengandik jakin ondoan, xenofonoen xarma-ingurua eten, autobusetik jaitsi eta harengana joan ondoren, beso batez heldu zion Zazieri, autobusera arrastaka eramateko.\nArgazki-makinak klik-klak, klik-klak geldigabe.\n— Min egiten didazu —garrasi egiten zuen Zaziek amorruz beterik.\nBaina bera ere eraman zuen Sainte-Chapelle aldera pneumatiko lodiko ibilgailuak.


Leireren opor miresgarriak | Gazte liburu euskaraz gomendagarriak\nBrand AGURTZANE ORTIZ DE LANDALUZE\nEuskal lurraldeetako mitologiaren magiak liluratuko zaitu liburu atsegin honetan.\nMitologia-lehiaketa bat irabazi ondoren, bi familia euskaldunek Euskal Herrian zehar txango bat egiteko aukera lortu dute. Bidaian, euskal izaki mitologikoak eta beren istorioak ezagutzeko parada izango dute. Leireren oporrak benetan miresgarriak izango dira!\nIdazle: Agurtzane Ortiz de Landaluze\nIlustratzaile: Leire Salaberria


ekonomia | Xomorrito\nArtxiboa gaika: ekonomia\nM-15: Demokrazia eskean\nPosted on Maiatza 19, 2011 | Iruzkin bat utzi\nZer kakanahastea Madrilgo plaza nagusian ezta? Beno, eta egia esan ez da Madrilen bakarrik gertatzen ari, baita estatuko beste hiriburu batzuetan. Ez dut uste politikariak oso urduri egongo direnik, nahikoa lan bait dute igandeko hauteskundeetarako dozena bat boto biltzen. Halere, nahiz eta urduri ez egon, zihur nago zer pentsatu emango diela pare bat egunetan behinik behin.\nIzan ere ulergaitza delako beraien burokrata buruetan M-15 bezalako mugimentu bat ulertzea. Hor ibiliko dira, azken orduko albiste honi etekina atera nahiaz, eta noski, beraien promesak egoera berri honi egokituz. Burua lehertzekotan izango dutenez eta gaur eskuzabal sentitzen naizenez, politikariek gizarte mugimendu heterodoxo honek aldarrikatzen duena ulertzeko argibideak ematera noa. Bai jauna, con dos cojones. Eta gainera labur-labur egingo dut, ez bait diet jaun agurgarri hoiei botoak biltzeko denbora kendu nahi.\nBadakit ez nahizela inoren bozeramale, ez naiz inoren ordezkari ere; ez naiz Madrilgoekin hizketan aritu… baina halere ausartu egingo naiz. Eta labur egingo dudala esan dudanez, utopiak, ametsak (edo nik utopia eta ametstzat ditudanak) alde batera utziko ditut.\nPolitikari jaun andre agurgarriak: kalean protesta egiten ari direnek, eta etxean gelditu garen askok, ez dugu beste munduko gauzarik eskatzen. Ez dizuegu zuek egin ez dezakezuen zer edo zer eskatzen, zuen mugak ondo ezagutzen bait ditugu. Ea garbi geratzen den: Ekonomia ministerio bat eskatzen dugu, iruditzen zait horrekin nahikoa izango genukela gutariko askok.\nZeeeer? Badagoela? Ehhh? Eta ni enteratu gabe! Ez, ez, ez dut esaten ekonomia ministegi birtual honekin nahikoa dugunik. Benetazko ekonomia ministegi bat nahi nuke.\nBegira, beti esan zaigu estatuak hiru botere dituela: legislatiboa, exekutiboa eta judiziala. Eta askotan esan ohi zaigu demokrazia batetan herritarrok aukeratzen ditugula gure ordezkariak eta geure izenean botere hauek kudeatuko dituztenak. Bai? Ados al gaude? Ba beno, demokrazia osoa izateko beharrezkoa da hiru botere hauek kudeatzeko baliabideak edukitzea, hau da, gure ordezkariek, guk hautatutakoek izatea baliabideen kontrola. Eta baliabide hoien artean baten kontrola edukitzea: ekonomiarena. Zaila iruditzen bait zait justizia, exekutiboa eta legislatiboa xoxik gabe aurrera ateratzea. Gure hautetsiek guk zerga bidez ordaindutakoa kudeatu behar dute, eta kudeaketa horretan herritarrak izan behar dugu protagonista. Gure xoxak ez bait ditugu beste batzuk aberasteko ordaintzen. Ezta Chicago, New York edo Bilboko burtsan gure dirua “inbertitzeko”. Larria izango litzateke edonongo demokraziarentzat egoera horretara iristea, baina gu urrunago joan gara.\nGure gobernuek aspalditxotik galdua dute ekonomiaren kontrola. Gehiago esatera noa: ekonomiak aspalditxotik kontrolatzen ditu geure gobernuak. Eta ez dut esan nahi geure agintariak ustelak direnik, denetik egongo da. Diodana zera da: botere ekonomikoa demokrazien kontroletik kanpo dagoela. Legerik gabeko mundua da ekonomia; juztiziarik gabekoa; baina botere exekutibo haundia du. Xoxik gabe geure gobernuek ezin bait dute beraien kabuz politikarik aurrera atera. Ez herriaren alde, ezta kontra ere. Horrela izanik, geure ordezkarien egiteko bakarra botere ekonomikoaren alde egitea da, estatu asko baina haundiagoak diren enpresen aurrean belauniko ibiltzea, bestela xoxik gabe geratzen bait da geure demokrazia. Eta herritarrak iruzurtuak sentitzen gara.\nEkonomia, azken aldi honetan hain famatu egin diren “merkatuak”, legez kanpo dabiltza. Demokraziak parentesi bat egin eta bertan sartuta edukiko balitu bezala. Salbuespen bat bezala. Legeak egiten ditugu, baina guretzat, ekonomia bere aldetik bait dabil eta ezin bait da erregulatu. Ez zaigu komeni. Justizia badugu, baina ekonomiaren helburua ez da inoiz aberastasunen banaketa justua, eta hau horrela idaztea eufemismo erraldoia iruditzen zait. Aberastasuna geroz eta jende gutxiagoren eskuetan bait dago, kriminalki banatua bait dago. Merkatuen joan etorrien arabera sortzen diren gosete, guda, mixeria etab. geure justizia epaitegietatik kanpo geratzen dira. Ekonomia salbuespen egoera mugagabe batean bizi da.\nBoterea herriarengan dagoela ukaezina da. Baina botere honi edukia kendu diotela ere bai. Garai batean demokraziaren aurkako altxamendu edo estatu kolpeak izaten ziren, baina hoiek aspaldiko kontuak dira. Gaur egun ez da beharrezkoa arma bidezko erasorik egitea inongo demokraziaren aurka. Justizia, kirolak, etxebizitza, arrantza, industria eta gainerako egin beharrak geure gain utzi dizkigute, baina ekonomiaren kontrola bereganatu dute. Eta horrela zaila izaten da etxebizitza politika, inmigazio politika, industria eta innobazio politika etab. aurrera ateratzea. Hegoafrikan badute horren berri. Apartheidaren amaieran, Mandelak hauteskundeak irabazi ondoren segituan hasi ziren elkarrizketak aparthaidaren gobernu motatik demokrazia berrira saltoa nola egin erabakitzeko. Eta elkarrizketa hoien ondorioz Hegoafrikako beltzek lehen aldiz sentitu ahal izan zituzten demokrazia berriaren lehen pausoak. Gobernua beraiek kontrolatzen zuten. Baina… Ekonomiaren kontrola Mandelaren gobernuaren kontroletik kanpora geratu zen, gobernu berriak ez zuen Banku Zentrala kontrolatzen “independientea” izango zen. Nork zuen Banku Zentralaren kontrola? Noski, Apartheida kudeatzen zutenek. Eta horrela gertatu zen gertatu zena: herritarrak aske sentitu ziren aspaldiko partez, demokrazian bizi ziren lehenengo aldiz… baina haien hautetsiek, Mandelaren gobernuak ezin izan zuen ANC alderdiak herritarrei agindutako politikarik aurrera eraman. Etxebizitza berrien eraikitzea, ospitaleak, ura eta argindarra etxe guztietara eramatea, ikastetxe publikoak… Jokaldi biribila apartheida babesten zuen gutxiengo zurientzat: beltzak aske sentitzen ziren baina oraindik gutxiengoak kontrolatzen zuen gehiengoaren politika.\nBa beno, jokamolde hau ez da berria, ez da gaur goizekoa, baina garai batean diximuloz egiten ziguten eta azken urte hauetan ez dira diximulatzen saiatu ere egin. Lotsa, errespetua eta beldurra galdu dituzte. Guk hezkuntza, etxebizitza, jubilazioak, soldatak, lan politikak, justizia soziala eskatzen dizkiegu geure ordezkariei, geure gobernuei. Baina ezin. Geure gobernuak “merkatuen” gatibu bait dira. Baita gu ere. Nik zera espero nuen ordea, geure ordezkarien artean buruzagirenbat egotea, eta behar den garaian garraisi bat bota ondoren ditxosozko “merkatuak” berriro ikuiluan sartzea. Inoiz utzi izan behar ez zuten ikuiluan. Baina ez zaigu buruzagirik gelditzen. Agintariak bai, baina inongo liderrik ez. Eta noski, potroak hazi zaizkigu. Demokrazia denontzako nahi badugu. Legeak denentzat nahi bait ditugu. Kartzeletako ateak edonolako kriminalen sudur aurrean istea nahi bait dugu. Ez kaleetan dabiltzan gaizkileentzat bakarrik. Bulegoetako gaizkileek ere eskubide osoa dute geure kartzelak ezagutzeko.\nUfa… Agian gehiegitxo luzatu naiz. Laburbilduz: Ekonomia Ministegi bat nahi dugu. Ekonomia kontrolatu nahi dugu. Geure lege sisteman, geure justizia sisteman sartzea nahi dugu ekonomia. Baina lasai egon zaitezte politikari jaun/andre txit agurgarriak: gutariko asko eta asko konformatuko ginateke berreskuratutako botere hori zuen eskuetan utzita. Nahiz eta kale egin diguzuen, lapurrak zuen artean ibili diren, gezurti xamarrak izan zareten, gehiengo haundi eta zabal batek igande hontan botoa emango dizue. Inork ez zaituzte boteretik baztertu nahi, ez al duzue ulertzen? Zuei botere gehiago eman nahi dizuegu!!!\nEta beno, ez balitz posible izango Ekonomia Ministegi bat sortu eta edukiz betetzea, proposamen iraultzaile bat daukat: banketxeetako zuzendariak hauteskundeetan erabakitzea. Joño! Edo gaur egungo Ekonomia ministegia bankuen artean edo enpresa transnazionalen artean saltzea enkante bidez.\nDemokratok hauteskundeak nahi ditugu, nola ez. Baina hauteskundeetan hautatutakoek geuk emandako boterea kudeatzekotan. Bestela ezin bait zaio demokrazia deitu. “Demos”ak hautatu bai, baina “Kratos”ik ez baitu kontrolatzen.\nEta hemen amaituko dut, utopiak eta ametsak beste baterako utziko ditudala esan bait dut.* Ez dut esan nahi orainarte esandakoarekin nahikoa dudanik. Ez da hori, ez. Nahi dudana zera bait da: zoriontsua izatea. Baina ez ni bakarrik, ingurukoak ere bai. Urruneakoak ere bai, ordea. Nire zoriontasunak munduaren beste puntan heriotzik ez sortzea da nahi nukena. Silvioren “Pequeña Serenata Diurna” kantan zion bezala.\nOndoloin denoi. Eta hirietako plazetan zaudetenoi animo!!!! Eutsi goiari!!!\n*Baina ez legoke batere gaizki jakiekin espekulatzen dabiltzanak, Chicagoko bulegoetatik atera gabe, suziririk erabili gabe, lotsik gabe hildakoak eragiten dituzten kriminalak kartzelaratzea; 3.munduko langilegoa esklabutzara bultzatu nahi dutenak, haurren osasunarekin jolasean dabiltzanak, 40 urte lan egin duenaren erretiroa Ordiziako gazta enkantea balitz bezala erabiltzen dutenak kartzelaratzea; gerrateak sortzeko istiluak sortzen dituztenak, herriak suntxitzeko armak egin eta biztanleak akatu ondoren “nazio berria askeak” berreraikiz aberasten direnak Antartidara bidaltzea. Nazioen “erreskateak” diseinatzen dituztenak geuk “erreskatatzea”. Nazioak enpresa bezala ikusten dituztenak Bangladesheko enpresetan lanean jartzea. Idaho, Ohio edo Wisconsingo analfabeto baten botoak Abaltzisketako, Lyongo, Beijingo edo Cairoko analfabeto baten botoaren adina balio izatea, eta ez orain bezala. Idahoko leloetan leloenaren botoak EHUko katedradun batenak baina gehiago bailo bait du; giza eskubideak mundu guztian betetzea, goseteak desagertzea, natura errespetatzea, gizakia aske izatea, justizia globala lortzea, pakea…\nekonomia, M-15 atalean publikatua\tboterea, demokrazia, ekonomia, M-15 hitzekin laburtua BlogakMobiliZAiTEzoinaztarriaIlunkaranmariasolaetxeKepa SesmaTalaios Koop.desarra.netBakalHauKalamuatik TxargaineraSmithybirasuegi komandanteaTeketen | TeketenTxuriyaesther vivasBorroka Garaia da!g.ensslin&a.baaderXabier AnzaEmeki KunamaMurrizketarik EzKlik! Argazki bilduma\nRT @uonederra: Angels Folch "la secesion es posible cuando la fuerza de la legitimidad es capaz de transformar la legalidad" #ehu #udaikast… 8 hours ago\nEARRA! RT @iturri: Super Ordorika vs Ruper Ordorika #sarrisarri bit.ly/11xYxQ3 9 hours ago\nOrdiziako Correos-eko bulegoan bezerooi gazteleraz egitea kaka bat da. Baina A-Z-K-A-R idazten jakin ez eta deletreatu beharra lotsagarria. 10 hours ago\nEgusky: zeru oskarbia. Eguzkitsua. #hitzokei #euspikinglish 11 hours ago\n@txargain arrazoi osoa, baina sutzen naute. Lagun batek zera esaten du: "hoin amak ez dauke kulpaik! Hoik kumeputak die, ez putakumek" 11 hours ago


MANEX ETA KATAKUMEA | elinberri\nMANEX ETA KATAKUMEA\n2019. azaroak 25 Albisteak, Xanti Begiristain Madotz\nManex bizi zen baserrira, noizbait butano gasa ere iritsi zen sukalderaino. Baina, ohartuta batzuetan sukaldean lurruna jartzen zela, hau da, zenbait jaki egosterakoan, sukaldeko sabaia eta paretak baporez bustitzen zirela, orduan, sukaldetik ganbarara zulotxo bat eginda, hodi estu eta motz bat jarri zuten, hogeita hamar bat zentimetrokoa, gutxi gorabehera, handik lurrun gehiena gora joan zedin.\nGauzak horrela zeudela, urte bateko negu bukaera aldean, zera gertatu zen, alegia, siloko belarra ukuilura eskorgan eramaterakoan, bada, tresna haren gurpilak katakume bat harrapatu zuela, hots, gurpila gorputz erdiaren gainetik pasatu zitzaion, eta, jakina, eskorga belar astunez beteta zihoan; bizkarrezurrean kalte larriak eragin zizkion. Beraz, katakumeari ondorio txarrak ekarri zizkion istripu hark: handik aurrera ez zen normaltasunez hazi, mehe-mehe gelditu zen eta egoera makalean; hark guztiak behin betiko elbarritasuna sorrarazi zion.\nHura horrela, eta katakumea era kaskar hartan geratuta, lauoinekoak oso gustukoa izaten zuen sukaldera joatea, lagunartean sentitzeko. Egunez bai, onartu eta utzi egiten zioten hantxe egoten, sukaldean, baserritarren artean, baina, gauez ez, gauean, aterarazi eta ukuilura edota ganbarara bidaltzen zuten, han lo egin zezan.\nBaina, katakume hura gorputzez makala baldin bazen ere, buruz ez, burua oso ongi hornitua zeukan, ordea, eta gau batean zerari erreparatu zion, alegia, ganbaran zegoen bitartean, konturatu zen sukaldeko hoditxo hartatik pertsonen ahotsak ateratzen zirela. Katakumeak zer eginen eta, jendearen konpainian egoteagatik, honako burutazio hau izan zuen, hau da, burua hodian sartu eta goitik behera joan zen, familiakoekin egotearren.\nHala ere, tutuak, beheko aldean, hagatxo bat zeukan, alderik alde horizontalean gurutzatzen zuena, eta, seguru asko, hartantxe egonen zen finkatua delako hodia, sabaian, horma ondoan. Kontua da, gau hartan baserriko familia afaltzen ari zen bitartean, katutxoak bere burua bota ondoren, sukaldeko sabaian agertu zela, buruz behera, hagatxo hartan trabatuta. Ateratako zaratatxoarekin, familiakoak harritu egin ziren eta berehala gora begiratu zuten. Sor eta lor ikusi zuten han agertu zena; ezusteko bisitaria!\n–Hara!, begira zein den hor, alajaina! –oihu egin zuen txundituta aitak.\nEsan bezala, hodi txiki hura, gas sukaldearen gainean zegoen eta handik lurreraino, bi metro pasatxoko altuera gutxienez izanen zen, hortaz, katakume elbarri harentzat ez zen azaren azpiko orria, horrexegatik, amari bururatu zitzaion lehenengo gauza zera izan zen, erratza kirtenetik hartu eta katutxoaren azpian jarri, hura hara pasa zedin, eta, halaxe gertatu zen, alegia, katakumea poliki-poliki erratzera igaro eta orduan Manexen amak, kontu handiz, lurreraino jaitsi zuen.\nHalaxe sartu zen, bada, sukalderaino katutxo buruargia gau hartan. Handik aurrera, jokabide hura ohitura bihurtu zen katakumearengan, eta, etxekoek, astiro-astiro, gero eta afektu eta txera handiagoa hartu zioten animaliatxoari.\nKatakumeak itxura eskas eta penagarri samarra zeukan: mehea, okerra, atzeko hanka bat erdi arrastaka eramaten zuena, ilea kaskarra eta abar, baina, hala eta guztiz ere, baserritar haien errespetua eta maitasuna jakin izan zuen irabazten.\nEgunak eta asteak aurrera zihoazen eta katuaren gaueko bisita ia-ia sistematiko bihurtu zen; etxekoek afaltiar bat gehiago bezala hartu zuten. Grazia eta dena egiten zien; sinpatiko gertatzen zitzaien, eta, gutxi baldin bazen ere, beraiekin afaltzen zuen zer edo zer, hondarren bat.\nEsan bezala, katua txikia zen eta ezegokia bere itxura, baina, jakina, denbora aurrera joan ahala, pixkaka-pixkaka hazten ari zen eta baserritarrek ez zekiten ongi noiz arte jarraitu ahalko zuen pasatzen tutu estu hartan zehar, baina, bueno, dagoenean bonbon eta ez dagoenean egon, pentsatzen zuten. Ikusi egin behar zer gertatzen zen aurrerago. Momentuz, gorabehera haiek ari ziren bizitzen eta gustura zeuden.\nGau jakin batean, beste askotan bezalaxe, afaltzen ari zirenean, hantxe agertu zitzaien katakumea, sabaiko zuloan, ohiko moduan, buruz behera, norbaitek lagundu ziezaion handik jaisten.\n–Manex, Manex, begira, hortxe zagok katutxoa berriz ere! Hartu erratza eta jar iezaiok parean, jaisteko, ama lanpetuta dago eta! –eskatu zion aitak segituan; ama afaria zerbitzatzen ari zen.\nLehenengo aldia zen Manexek halako lana egiten zuena, baina etxekoei makina bat aldiz ikusita zegoen. Beraz, aulkitik jaiki, erratza hartu eta katakumeari jartzen hasi zen; ez zirudien hain zaila ere. Baina, katu elbarria erratzera pasatzen hasi zenean, Manexek kirtenaren oreka galdu eta animalia, aida batean, goitik behera joan zen, halako zorte txarrarekin, non txerrientzako egosten ari ziren patata zaharren pertzera bete-betean erori baitzen; oso denbora gutxian hil zen zoritxarreko katakumea, ura irakiten ari zen eta. Huraxe izan zen animaliatxo gaixoaren azken errematea. Egia esateko, behin ere ez zuen oso zorte handia izan bere bizitza laburrean. Biharamunean baratze ondoan lurperatu zuten. Denak penaturik eta atsekabetuta gelditu ziren, baina are gehiago oraindik, ahal bada, Manex, errudun sentitzen zelako.\n–Nire errua izan zen, ama, erratzari behar bezala ez eusteagatik! –zioen gizajoak, negar batean, bere burua zigortuz, katutxoaren gorpu txiki eta desitxuratuari lur ematen zioten bitartean.\n–Lasai, maitea, nahi gabe izan baitzen!; ez zuan hire errua izan! Halakoxe patua izanen zian gaixoak! Animo!, eta gainera, gure etxean ez duk inoiz katurik faltatuko, bihotza! –saiatu zen ama adoretsua, seme nahigabetua kontsolatzen.\n–Katurik ez zaigu faltatuko, ez, baina, katutxo hau errepika ezina zen, eta hau ez da sekula santan itzuliko! –argudiatu zuen Manexek negar zotinka, eta, horretan, gainera, arrazoi osoa zuen.


EH Bilduren programa osatzeko saioa zapatuan Bergaran - Debagoiena - Goiena.eus\nEH Bilduren programa osatzeko saioa zapatuan Bergaran\nUbane Madera 2015-03-13 14:11\nGipuzkoako programa osatzeko lan-saioa egingo du Debagoieneko EH Bilduk Bergaran bihar, zapatua. Tokiko garapena, industria eta energia burujabetzaren gaiak landuko dituzte. Besteak beste, ahaldun nagusi izateko hautagai Xabier Olano izango da bertan. Baina debagoiendar guztiek izango dituzte parte hartzeko ateak zabalik. Bergarako Irizar Jauregian da hitzordua, 10:00etatik 12:00ak arte.\n"Zapalkuntzan eta esplotazioan oinarritutako ereduak porrot egin du. Ezberdintasun sozial, ekonomiko, edo generokoak areagotzeak krisi sistemiko integrala eragin du. Ikusi bezala, ondorioak oso larriak dira arlo eta atal ezberdinetan. Horren erakusle gordinak dira langabeziaren eta pobreziaren datuak eta horien ondorioz, desberdintasun ekonomikoaren areagotzea: aberatsak gero eta aberatsago eta pobreak gero eta pobreago dira", dio EH Bilduko ordezkari Ibai Redondok.\n"Tokiko garapenaren filosofiarekin"\nGauzak horrela, egoera horretatik ateratzeko, EH Bildun argi dute "Euskal Herriaren ehun sozial eta produktiboa gaurdanik eraldatu" behar dela; eta diote "tokiko garapenaren filosofiarekin eraldatuko" dutela "errotik" ehun produktiboa. Azpimarratu dute, baita ere, "zuzenean industriak egun\ndituen erronkei heldu" behar dietela. Eta ildo horretan, Bergaeako Candyrekin Gipuzkoako diputazioak, Bergarako Udalak, sindikatuak eta langileek egiten diharduten lana jarri dute adibide modura.\nIndustriaz gainera, energia ere estrategikotzat du EH Bilduk. Hain zuzen, "energia berriztagarrien bidea urratzen jarraituko" dutela ere azpimarratu dute.


Berriak Mintzalagunei omenaldia egingo zaie ekainaren 28an\n2018/06/22, Ostirala - 10:11\nMintzalaguneko bidelagunei, alegia, euskaldun berriekin euskara praktikatzeko biltzen diren euskaldun zaharrei, omenaldia egingo zaie datorren ostegunean, ekainaren 28an. 19:00etan izango da ekitaldia Udaletxean. Udalak eta AEK-k sustatuta, euskaldun berriek beren esker ona adierazi nahi die bidelagunei eskaintzen dieten denbora eta dedikazioagatik.\nEkitaldia irekia da eta beraz, herritar guztiak gonbidatuta daude bertara.\nEuskaldun zaharrak eta berriak izango dira protagonistak.\nMintzalagun programaren zortzigarren urtea da aurtengoa. 39 lagunez osaturiko 10 taldek parte hartu dute azken edizioan. Egitasmoa abiatu zenetik 70 bat lagunek parte hartu dute.\nMintzalagun programari esker, astean behin biltzen dira bidelariak, euskara hobetu nahi duten euskaldun berriak, bidelagunekin, hau da, euskaldun berriei euskara maila hobetzen lagunduko dien euskaldun zaharrekin.\nAurten Mintzalaguneko bidelagunak omenduko dira baina ikusita euskaldun berriek ere meritu galanta dutela egiten duten ahaleginagatik, datorren urtean euskaldun berriei egingo zaie aitortza.\nUdaletxeko pleno aretoan


Erronkarin, latxen gazta - Ekonomia - Berria\nErronkarin, latxen gazta\nNekazaritzako Elikagaien Industriak bertan behera utzi du Erronkari jatorri izenean ardi arraza intentsiboak onartzeko egindako araudi aldaketa\nErronkari jatorri izeneko eta EHNEko ordezkariak, atzo Iruñean egindako agerraldian. IÑIGO URIZ / ARGAZKI PRESS\nBertako ardien esnearekin egingo dute aurrerantzean Erronkariko gazta. Espainiako Nekazaritzako Elikagaien Industriako Zuzendaritzak bertan behera utzi du Erronkari jatorri izenaren araudian 2008an egindako aldaketa; eta, horrenbestez, rasa eta latxa ardi arrazak baino ez dira sartuko jatorri izenean. Erabakia ospatu du EHNE sindikatuak, hasieratik izan baita jatorri izenean arraza intentsiboak barneratzearen kontra. «Prozesu baten amaiera ospatzeko batu gara», esan zuen atzo Ignacio Gil EHNEko zuzendaritzako kideak.\nErabakiak onurak ekarriko dizkio sektoreari, Gilen ustez: «Kalitatezko zigilua eta Nafarroako artzaintza estentsiboa babestu dute». Iazko ekainean utzi zuen moldaketa bertan behera Erronkariko gaztaren jatorri izenaren batzorde arautzaileak. Europako Batzordera igorri zuten espedientea Nafarroako Gobernuak eta Espainiako Nekazaritza Ministerioak, eta abenduaren 22an onartu zuten gazta egiteko bertako ardien esnea soilik erabiltzea. Iazko maiatzetik, EHNE da sektoreko ordezkari bakarra jatorri izenaren batzordean, eta erabakigarria izan da hori prozesuan. Nafarroako abeltzainen beste sindikatuak —UAGNk—, eta industriak (Enaquesa, Aldanondo) ez zuten hautagaitzarik aurkeztu, eta EHNEk gehiengo osoz irabazi zituen hauteskundeak.\nArraza intentsiboak sartzeko moldaketa geldiarazteko prozesua luzea izan da sindikatuarentzat, baina «amaiera zoriontsua» izan duelako pozik agertu zen Gil. Neurri bateraino zegoen gustura, sektorearen egoera ez baita onena. «Sektore honen jarraipena ziurtatzeko dago: arrazen genetika hobetu behar dugu, ustiategien azpiegiturak berritu; gazteei erraztasunak emanez, belaunaldi berriak ziurtatu». Horretarako, guztien parte hartzea eskatu du; abeltzainena, industriarena eta administrazioarena. Erronkari jatorri izenaren batzordean parte hartzeko eskatu die EHNEk UAGNri eta gaztagile industrialei, baina gonbidapena baztertu dute biek. Industriak, gainera, helegitea aurkeztu zuen batzordea berritzeko hauteskundeetara deitzen zuen foru aginduaren aurka. «Haserrealdi bat izan da», Gilen esanetan, baina ez du eraginik izango, «prozesua itxita baitago».\nZazpi urte iraun du Erronkari jatorri izenaren inguruko aferak. 2008. urtean eskatu zuen jatorri izenaren batzordeak —UAGNk eta industriak gehiengoa zutenean— ardi arraza intentsiboen esnea ere erabili ahal izatea Erronkariko gazta egiteko. Ekoizpena handitu nahi zuten, assaf eta Lacaune ardiek esne asko ematen dutela baliatuta. EHNEk kontra egin zuen orduan, uste baitzuen latxa ezingo zela ikuiluetan bizi diren ardi horiekin litroetan lehiatu, eta horrela desagertuko zirela artzaintza eta mendiaren erabilera tradizionalak. «Industriak ekoizpena ziurtatu nahi zuen; baina jatorri izenaren helburua ez da produktuaren ekoizpen mugagabea izatea. Kalitatezko produktu berezia eta errepikaezina lortzea da», gogorarazi zuen atzo Gilek. Nafarroako Gobernuak bai, baina Europako Batzordeak ez zuen industriaren aldaketa guztiz onartu, assaf eta Lacaune arrazek ekoizpen eremuarekin loturarik ez zutela argudiatuz. Erdibideko konponbidea proposatu zuen: Lacaune baztertzea eta %35era mugatzea assaf ardi arrazaren esnea.\nAzken erabakiarekin, aldiz, bertako ardi arrazak izango dira soilik Erronkarin, latxa bereziki, rasarik ia ez baitago. Aurten, gainera, prezioen aurreikuspen hobea egin dute, eta esnearen eskaria ere handituko dela dio. «Baina jatorri izenaren arrakasta ezin da litro kopuruaren arabera neurtu; ekoizten den gaztaren kalitatean datza». Eta kalitatea hobea izango da, EHNEren ustez, latxarekin.


«Gero eta bikote sendoagoa osatzen dugu eta hobera noa txapelketan zehar» | Oriamendi 2010\n«Gero eta bikote sendoagoa osatzen dugu eta hobera noa txapelketan zehar»\nAnsa II.ak eta Juaneneak Setien ordezkatuko dute datorren asteleheneko finalaurrekoetan, Sagardoaren Txapelketan, eta Ansa aurrelari urnietarrak uste du une onean iritsiko direla Goikoetxea eta Barrenetxearen aurka neurtuko dituzten partidara.\n«Uste dut ligaxkan ongi jokatu dugula, oro har, nahiz eta Urriza eta Zubiriren aurka irristada txiki bat izan genuen. azken jardunaldian nahiko erraz irabazi genuen eta horrek konfiantza eman digu. Ongi iristen garela esango nuke».\nJuaneneak ez darama denbora asko atzelari bezala jokatzen, baina Ansak dio bere posizio berrira ondo egokitu dela. «Bai, bai. Ikusten da oso pilotaria dela. Oso ongi ari da jokatzen eta huts egin genuen partidan ere zer ez genuen behar bezala egin badakigu. Ados geunden non egin genuen fallo eta ongi moldatzen gara. Horrek asko balio du. Elkarren artean konfiantza asko dugu eta horrek asko balio du. Gozatzen ari gara, alde horretatik, elkarrekin».\nOraindik ere atzean jokatzeko gauzak ikasi egingo ditu eta hori ere positiboa da bikotearentzat. «Partidaren batean kokapenean ez nuen asmatu eta gero akats horiek zuzendu ditugu. Lekuz kanpo egoten ginen. Errebotean eta sakean gero eta konfiantza gehiago du, gainera paretatik ateratzen ere hasi da. Egunetik egunera, indartsuago ikusten dut».\nLigaxkan 30-29 galdu zuten. «Egun horretan Juanenea ongi aritu zen eta ni pertsonalki deseroso aritu nintzen. Txapelketara joko gutxirekin hasi nintzen, baina gorako joera egin dut. Aurreko urtean alderantziz izan zen. Nire momenturik onenean nengoen, baina pilotakada bat jaso eta gero azken bi partiduetan ez nintzen gustura aritu».\nPasa den urtean finala galdu zuen eta aurten gutxienez finalera nahi du sailkatu. «Partida zaila dugu aurrean. Goikoetxea eta Barrenetxeak bizi ibiltzen dute pilota, jotzaileak dira eta Barrenetxeak oso ongi ateratzen du. Gure jokoa egin behar du eta gure erritmoa inposatu behar dugu. Beraien jokoari aurre egiteko uste dut badugu jokoa».


"Epaiketa politikoa izan da" | Politika | Berria\nEpaiaren zain geratu da 28 gazteen aurkako auzia; fiskaltzak hamaseiren aurkako akusazioa mantendu du. Gazteek azkenekoz hitza hartzean, epaileak ez die utzi auzia bera eta jasandako torturak salatzen.\n«Hau epaiketa politikoa izan da. Torturetan oinarritutako epaiketa politiko bat, gainera, Istanbulgo protokoloak argi utzi duen bezala eta epaiketa osoan ikusi dugun bezala. Gu militante politi- koak gara, horregatik epaitu gaituzte. Eta militante politiko izaten jarraituko dugu. Auzitegi Nazionala ez da nor gu epaitzeko, ez du inolako zilegitasunik. Akaso Euskal Herriak, eta Euskal Herriak eman du bere hitza: libre nahi gaitu 28ak».\nHori zen Segiko kide izatea egotzita epaitu dituzten gazteen azken hitza, epaiketa amaitu ondoren Ainhoa Villaverdek BERRIAri azaldu dionez. Espainiako Auzitegi Nazionaleko epaimahaiak, ordea, ez die utzi mezua bukatzen. Bat bestearen atzetik, auzipetu bat baino gehiago saiatu dira Angela Murillo epailearen aurrean hori adierazten, baina denei moztu diete hitza.\nXabier Arina hasi da: «Ez dugu epaiketa hau onartzen». Hitza kendu dio epaileak, eta esertzeko agindu. Bakoitzak bere buruaren defentsa egiteko eskatu die: «Zure defentsan. Mitinik ez». Imanol Salinasek hartu dio lekukoa: «Auzi luze honetan atxilotuak, torturatuak izan gara. Espetxeratu gaituzte, sakabanatuak izan gara. Zigortu gaituzte erabaki arbitrarioengatik…». Hitza kendu diote, baina jarraitzen saiatu da: «Ez bazaizu gustatzen zer egin diguten entzutea, behintzat...». Isiltzeko agindu diote: «Torturatu gaituzte, sakabanatu...». Mikrofonoa kendu diote.\nHaren atzetik, hitza eskatu du berriz Igarki Roblesek. Eman diote, baina bere lekutik hitz egin behar izan du, mikrofonorik gabe. Prentsa aretora ez da iritsi haren ahotsa. Azkar agindu diote esertzeko. Oihana Lopez atzetik. Epaileak, berdin. «Zure defentsan. Mitinik ez». Azkenean, «auzia epaiaren zain geratzen da», esan du Murillok, beste auzipetuei hitza hartzeko aukera ukatuz. «Gora Euskal Herria askatuta», «Gora euskal gazteria». «Gora». «Gora». Eta txaloak.\nHorrela bukatu da 28 gazteen aurkako epaiketa. Asteazkenean, hamabiren aurkako karguak erretiratu zituen fiskaltzak, lau urteren ondoren. Beste hamaseik jarraitzen dute seina urteko kartzela zigor eskaerarekin. Defentsak salatu du akusazioaren oinarri bakarra inkomunikazio aldiko deklarazioak direla, eta horiek froga baliorik ez dutela. Eta hori eztabaidatik kanpo dagoela Espainiako auzitegien azken urteetako jurisprudentzian, baita Auzitegi Nazionaleko areto horren beraren praktikan ere.\nHogeita zortzi auzipetu zeuden: Espainiako Poliziak atxilotu zituen 20, eta horietatik 19k salatu zituzten torturak —Madrilera bidean tratu txarrak izan zituela beste batek—. Ihes egin eta Izpuran itxialdia egin ondoren, Frantziako Poliziak atzeman zituen beste zortziak: ez dute salaketarik egin. Torturak salatu dituztenek Istanbulgo protokoloa egin dute, eta guztiei aitortu diete sinesgarritasun «erabatekoa» edo «oso handia» perituek.\nAsteazkenean, sei auzipeturen defentsa egin zuten: Xabier Bidaurre, Xabat Moran, Garazi Autor, Ruben Villa, Oihana Lopez eta Eneko Villegas. Hamar geratzen ziren atzoko: Ibon Esteban, Ander Maeztu, Imanol Salinas, Xabier Arina, Julen Zuaznabar, Ainhoa Villaverde, Igarki Robles, Bergoi Madernaz, Marina Sagastizabal eta Aiala Zaldibar. Denen absoluzioa eskatu dute, tortura salaketak egoteaz gain, epaitu diren jarduera guztiak publikoak direla eta oinarrizko eskubideen barruan daudela azalduta.\nJuan Antonio Garcia Jabaloy fiskalaren argudioei erantzunez ekin dio Jaione Karrera abokatuak. Hark, zalantzan jarri zuen Istanbulgo protokoloan oinarrituta —nazioarteko aditu ugarik landu eta Nazio Batuen Erakundeak hobetsitako metodo zientifikoa da— gazteen tortura salaketak aztertu dituzten perituen lana. «Adituak dira peritu hauek, prestakuntza espezializatua jaso dute, eta ibilbide profesional luzea », ekarri zion gogora Karrerak.\nInkomunikazioa eta tortura, Istanbulgo protokoloan oinarritutako analisi egituratua izeneko txosten zientifikoa ere atera zuen Karrerak. Han, sinesgarritzat jo zituzten 45 herritarren salaketak; tartean, auzipetuetako batzuenak.\nFiskalak, besteak beste, galdetu zuen zergatik ez zioten gazteek ofizioko abokatuari kontatu jasaten ari zirena. Karrerak oroitarazi zion berriz —Amaia Izkok egin bezala— atxilotuek ez dutela traturik izaterik ofizioko abokatuarekin inkomunikazio erregimenean badaude. «Harrizko» lekukoak izaten direla, esku hartzerik ere ez dutenak. Esanguratsua da Ibon Estebanek salatutakoa: poliziekin afaltzen aritzen zela ofizioko abokatua, «broma giroan».\nPolizia etxeko deklarazioez gain, epaile aurrekoak ere badituzte auzipetu batzuek. Horiei ere ezin zaiela baliorik eman defendatu zuen Karrerak. Hasteko, epaile aurretik ere inkomunikatuta pasatu zirelako. Gainera, tratu txarrak jaso zituzten auzi medikuen txostenak esku artean izan arren, ez zuen neurririk hartu. Psikologoek azaldu zuten denbora behar izaten duela torturatuak shock egoeratik irteteko: denbora asko batzuetan, eta hurbileko pertsonekin kontaktua izateak lagun dezakeela. Halako neurririk zergatik ez zen hartu galdetu zuen abokatuak: zergatik ez zen tarte bat utzi epaile aurrean deklarazio egin aurretik.\nIldo beretik jarraitu zuten Aiert Larrarte eta Atxarte Salvador abokatuek ere. Poliziaren ikerketak ez direla epaiketan behar bezala berretsi salatu zuten: ez jarraipenetakoak, ez miaketetakoak. Eta, gainera, horiek ere ez dutela «erakunde terroristako kide» izateko akusazia inondik inora berresten. Adibide ugari aipatu zituzten: gazte martxetan, Gazte Topaguneetan, mobilizazioa publikoetan... parte hartzea. Horietako batean ere ez zen Segiren sinadurarik. Hatortxu Rock jaialdira joatea, gazte asanblada baten txosnan lan egitea, ordenagailuan prentsa artikulu bat edukitzea, «independentzia» lelodun kamiseta bat izatea...\nSalvadorren esaldi batekin bukatu da defentsaren ondorioen txanda: «Ikusi den bakarra da gazteak direla, independentistak, konprometituak. Eta hori ezin da delitu izan».\n'Herritarron martxa' gaur Gasteizen


Arrakasta izan du, berriro, XIX. Enpleguaren Asteak | Ideiak Bizirik\n← Ylenia Benito Morán, Irungo BRONTË liburu-denda berriaren jabea\nSektore nautikoa zabaltzeko ekintzak →\nArrakasta izan du, berriro, XIX. Enpleguaren Asteak\nBidasoa bizirik-ek antolatzen dituen ekimenen artean garrantzi handiena duenetako bat da Enpleguaren Astea. XIX.edizioa izan da aurtengoa, egonkortutako jarduera da beraz. Helburua da enpresei eskualdean kontratatzea eta langabeei lanpostua lortzea erraztea.\nMaiatzaren 8an, 9an eta 10ean, lan eskaintzak argitaratu zituzten www.elespazio.com web gunean. Interesa zutenek curriculuma bidali ahal izan zuten, hiru eskaintzetan parte hartzeko, gehienez. Bete ez ziren eskaintzetako izen-emate epea luzatu egin zuten.\nGuztira, 103 eskaintza egin dira, 160 lanpostutarako. Eskaintzen ia %35 ostalaritzarekin lotutakoak dira, eta %28, enpresei zuzendutako zerbitzuei dagozkienak. Industria sektoreko eskaintzak ia %7ra iritsi dira.\nBestalde, 528 lagunen 834 curriculum jaso ziren. Beranduago, eskaintza bakoitzeko baldintzak betetzen zituzten hautagaiak aukeratu ditu Bidasoa bizirik-ek. Maiatzaren 22an, aurrez-aurreko elkarrizketak egingo ditu 30 enpresak, Ficobako goiko solairuan.\nGainera, azken edizioetan egin izan den bezala, hautatze entitateei eta enpresei zuzendutako espazioa egongo da. Bertan, lana bilatzeko zerbitzuen eta eskaintzen berri eduki ahal izango dute interesa dutenek, aldez aurretik izena eman beharrik gabe. Kualifikaziorik ez dutenei eta eskaintza batean baino gehiagotan izena eman dutenei erraztasunak emateko modua da. 30 entitate publiko eta pribatu egongo dira espazio horretan.\nAurreko edizioekin alderatuta, eskaintzen kopurua txikiagoa izan da, Bidasoa bizirik-ek Turislan turismo azokako enplegu azokan parte hartu zuelako, martxoaren 27 eta 28an. 2016ko ekainean, XVII.edizioan (azaroan beste bat egiten da), 289 lanpostu eskaini ziren. 2015eko ekainekoan, 201 izan ziren.


Luke 1 (Basque (Navarro-Labourdin): New Testament)\nBasque (Navarro-Labourdin): New TestamentLuke\nCompare to translation: American Standard Version Basic English Bible Darby Version Douay-Rheims Kempton Translation King James Version Webster's Bible Weymouth New Testament World English Bible Young's Literal Translation 한국 성경 (Korean) Amharic NT พระคัมภีร์ไทย Afrikaanse Vertaling 1953 Det Norsk Bibelselskap (1930) သမ္မာကျမ်း၊၊ Judson (1835) Bible kralická Det Danske Bibel Elberfelder Bibel (1871) Elberfelder Bibel (1905) Lutherbibel (1545) Lutherbibel (1912) Eestikeelne piibel Reina Valera (1909) Reina Valera NT (1858) Sagradas Escrituras (1569) Esperanto Biblé Basque (Navarro-Labourdin): New Testament Bible Louis Segond (1910) Bible Martin (1744) Hrvatski prijevod Xhosa Giovanni Diodati Bibbia (1649) Riveduta Bibbia (1927) Vulgata Clementina Latvian New Testament Litova Biblio Károli (Vizsoly) Biblia Dutch Staten Vertaling Almeida Atualizada синодальный перевод (1876) Serbian (Daničić, Karadžić) Pyhä Raamattu (1933/1938) Vuoden 1776 kirkkoraamattu 1917 års bibelöversättning Tagalog: Ang Dating Biblia (1905) Vietnamese Bible (1934) Turkish Bible Arabic: Smith & Van Dyke Hebrew: Modern Greek: Modern Greek New Testament - Nestle 1904 Greek New Testament: Textus Receptus (1550/1894) Greek NT: Byzantine/Majority Text (2000) Greek NT: Byzantine/Majority Text (2000) [Parsed] Greek NT: Textus Receptus (1550/1894) [Parsed] Greek NT: Tischendorf 8th Ed. Greek NT: Westcott/Hort, UBS4 variants Greek NT: Westcott/Hort, UBS4 variants [Parsed] Новий Завіт - переклад Куліша (1871) Armenian (Western): New Testament 新中文版 (简体) 新中文版(繁体) 联盟版(简体) 联盟版(繁体) Japanese Bible 口語訳聖書 Aramaic NT: Peshitta Chamorro (Psalms, Gospels, Acts) Coptic: Sahidic NT Kabyle: New Testament\n← Mark 16 Luke 2 →\n1 CEREN anhitzec escu eçarri baitu narratione baten scribatzera complituqui gure artean certificatu içan diraden gaucéz,\n2 Eçagutzera eman draucuten beçala lehen hatsetic ikussi dituztenéc eta hitzaren ministre içan diradenéc.\n3 Niri-ere on iruditu içan ciaitadac gucia hatsetic finerano diligentqui comprehendituric, hiri punctuz punctu heçaz scribatzera, o Theophile gucizco excellenteá:\n4 Hobequi eçagut deçánçat ikassi dituán gaucén eguiá.\n5 HERODES Iudeaco regueren egunetan cen Zacharias deitzen cen Sacrificadorebat, Abiaren araldetic: eta haren emaztea cen Aaronen alabetaric, eta haren icena Elisabeth.\n6 Biac ciraden iusto Iaincoaren aitzinean, Iaunaren, manamendu eta ordenança gucietan reprochuric gabe çabiltzanac.\n7 Eta haourric etzutén, ceren Elisabeth steril baitzen, eta biac baitziraden adinez aitzinaratuac.\n8 Guertha cedin bada, harc Iaincoaren aitzinean bere aldian sacrificadoregoa exercitzen çuenean,\n9 Sacrificadoregoaren officioco costumaren araura, çorthea eror baitzequión Iaunaren templean sarthuric encensamenduaren eguiteco.\n10 Eta populu guciac campoan othoitz eguiten çuen encensamendua eguiten cen orduan.\n11 Eta aguer cequión Iaunaren Aingueruä, cegoela encensamenduco aldarearen escuinean.\n12 Eta Zacharias trubla cedin hura ikussiric, eta icidurabat eror cedin haren gainera.\n13 Orduan erran ciecón Aingueruäc, Eztuala beldurric Zacharias: ecen ençun içan duc hire othoitzá, eta Elisabeth eure emaztea erdiren çaic seme batez: eta hari icen emanen draucac Ioannes\n14 Eta bozcario eta alegrança vkanen duc, eta anhitz haren sortzearen gainean alegueraturen dituc,\n15 Ecen handi içanen duc Iaunaren aitzinean, eta mahatsarnoric ez berce arnoric eztic edanen: eta Spiritu sainduaz betheren datec bere amaren sabeleandanic.\n16 Eta anhitz Israeleco haourretaric conuertituren dic berén Iainco Iaunagana.\n17 Eta hura ioanen duc haren aitzinean Eliasen spiriturequin eta verthuterequin, conuerti ditzançat aitén bihotzac semetara eta desobedientac iustoén çuhurtassunera: Iaunari populu vngui instruitubat appain dieçonçat.\n18 Orduan erran cieçon Zachariasec Aingueruäri, Nolatán hori eçaguturen dut? ecen ni nauc çahar, eta ene emaztea duc bere egunetan aitzinaratua.\n19 Eta ihardesten çuela Aingueruäc erran cieçon, Ni nauc Gabriel Iaincoaren aitzinean assistitzen naicena, eta igorri içan nauc hirequin minçatzera, eta berri on hauen hiri declaratzera.\n20 Eta horrá, mutu içanen aiz eta ecin minçaturen aiz, gauça hauc eguin ditecen egunerano: ceren ezpaitituc sinhetsi ene hitz bere demborán complituren diradenac.\n21 Eta populua cegoen Zachariasen beguira, eta mirestenmiresten çuen nola harc hambat berancen çuen templean.\n22 Eta ilki cenean ecin minça cequidien, eta eçagut ceçaten ecen cembeit visione ikussi çuela templean: ecen keinuz aditzera emaiten cerauen, eta mutumutu guelditu ican cen.\n23 Eta guertha cedin, haren officioco egunac acabatu ciradenean, bere etcherát itzul baitzedin.\n24 Eta egun hayén ondoan haren emazte Elisabethec concebi ceçan: eta estal cedin borz hilebethez, cioela,\n25 Segur, hunela eguin vkan draut Iaunac, visitatu nauen egunetan, ene laidoa guiçonén artetic ken leçançat.\n26 Eta seigarren hilebethean igor cedin Gabriel Aingueruä Iaincoaz Galileaco hirihiri Nazareth deitzen denera:\n27 Dauid-en etchetico Ioseph deitzen cen guiçon-batequin fedatua cen virgina batgana: eta virginaren icena cen Maria.\n28 Eta Aingueruäc hura baithara sarthuric, erran ceçan, Salutatzen aut gratia eguin çainaná: Iauna dun hirequin, benedicatua hi emaztén artean.\n29 Eta hura, Ainguerua ikussiric trubla cedin haren erranaren gainean, eta pensatzen çuen ceric licén salutatione hura.\n30 Orduan diotsa Aingueruäc, Mariá, eztunala beldurric, ecen eriden dun gratia Iaincoa baithan.\n31 Eta horrá, concebituren dun eure sabelean, eta erdiren aiz seme batez eta deithuren dun haren icena Iesus.\n32 Hura içanen dun handi, eta eritziren ciayón Subiranoaren Semé: eta emanen diraucan Iainco Iaunac bere aita Dauid-en thronoa.\n33 Eta regnaturen din Iacob-en etchearen gainean eternalqui, eta haren resumaren finic eztun içanen.\n34 Erran ciecón orduan Mariac Aingueruäri, Nola içanen da hori, guiçonic eçagutzen eztudanaz gueroz.\n35 Eta ihardesten çuela Aingueruäc erran cieçón, Spiritu saindua hire gainera ethorriren dun eta Subiranoaren verthuteac itzal eguinen draun eta halacotz hitaric sorthuren den saindua, Iaincoaren Seme deithuren dun.\n36 Eta hará, Elisabeth hire lehen gussua, harc-ere concebitu din semebat bere çahartzean, eta hil haur din seigarrena steril deitzen cenac.\n37 Ecen eztun deus impossibleric içanen Iaincoa baithan.\n38 Eta erran ceçan Mariac, Huná Iaunaren nescatoa: eguin bequit hire hitzaren araura. Eta parti cedin harenganic Aingueruä.\n39 Eta iaiquiric Maria egun hetan ioan cedin mendietara lehiatuqui Iudaco hirihiri batetara.\n40 Eta sar cedin Zachariasen etchera, eta saluta ceçan Elisabeth.\n41 Eta guertha cedin, ençun ceçanean Elisabethec Mariaren salutationea, iauz baitzedin haourra haren sabelean, eta bethe cedin Spiritu sainduaz Elisabeth:\n42 Eta oihuz iar cedin voz handiz, eta erran ceçan, Benedicatua hi emaztén artean, ecen benedicatua dun hire sabeleco fructua.\n43 Eta nondic haur niri, ethor dadin ene Iaunaren ama enegana?\n44 Ecen huná, hire salutationearen voza ene beharrietara heldu içan den beçain sarri, iauci içan dun bozcarioz haourra ene sabelean.\n45 Eta dohatsu aiz sinhetsi baitun, ceren complituren baitirade Iaunaz erran çaizquinan gauçác\n46 Eta dio Mariac, Magnificatzen du ene arimác Iauna.\n47 Eta alegueratu da ene spiritua Iainco ene Saluadorea baithan.\n48 Ceren behatu vkan baitu bere nescatoaren beheratassunera: ecen huná, hemendic harat dohatsu erranen naute generatione guciéc.\n49 Ecen gauça handiac eguin drauzquit botheretsu denac: eta haren icena saindu da:\n50 Eta haren misericordia da generationetaric generationetara haren beldurra dutenetara.\n51 Botheretsuqui eguin vkan du bere bessoaz: deseguin ditu superboac berén bihotzeco pensamenduan.\n52 Egotzi ditu botheretsuac thronoetaric, eta goratu ditu chipiac.\n53 GosseGosse ciradenac bethe ditu onez: eta abratsac igorri ditu hutsic\n54 Sustengatu vkan du Israel bere haourra, bere misericordiáz orhoit içanez.\n55 Gure aitey minçatu çayen beçala, Abrahami eta haren haciari iagoiticotz.\n56 Eta egon cedin Maria harequin hirur hilebetheren inguruä: guero itzul cedin bere etcherát.\n57 Eta compli cedin Elisabethen ertzeco demborá: eta erdi cedin seme batez.\n58 Eta ençun ceçaten haren auçoéc eta ahaidéc, nola frangoqui Iaunac bere misericordia declaratu çuen harengana, eta alegueratzen ciraden harequin.\n59 Eta guertha cedin, çortzigarreneco egunean ethor baitzitecen haourtchoaren circonciditzera, eta deitzen çuten hura bere aitaren icenaz, Zacharias.\n60 Baina ihardesten çuela haren amac erran ceçan, Ez, baina deithuren da Ioannes.\n61 Eta erran cieçoten, Eztun nehor hire ahaidetan icen horrez deitzen denic.\n62 Orduan keinu eguin cieçoten haren aitari, nola nahi luen hura dei ledin.\n63 Eta harc tableta batzuren escaturic scriba ceçan, cioela, Ioannes da horren icena. Eta mirets ceçaten guciéc.\n64 Eta irequi cedin bertan haren ahoa, eta haren mihia lacha cedin: eta minço cen laudatzen çuela Iaincoa.\n65 Eta icidura ethor cedin aldiri hetaco gucién gainera, eta Iudaco herri mendiçu orotan publica citecen hitz hauc guciac.\n66 Eta ençun cituzten guciéc, eçar citzaten bere bihotzean, erraiten çutela, Nor haourtcho haur içanen da? Eta Iaunaren escua cen harequin.\n67 Orduan haren aita Zacharias bethe cedin Spiritu sainduaz: eta prophetiza ceçan, cioela,\n68 Laudatu dela Israeleco Iainco Iauna, ceren visitatu eta redemitu baitu bere populua.\n69 Eta alchatu baitraucu saluamendutaco adarra Dauid bere cerbitzariaren etchean.\n70 Nola minçatu içan baita bere Propheta saindu bethidanic içan diradenen ahoz.\n71 Salbu içanen guinela gure etsayetaric eta guri gaitz çarizcuten gucién escutic.\n72 Gure aitey misericordia leguiençat, eta orhoit licén bere alliança sainduaz:\n73 Eta gure Aita Abrahami eguin ceraucan iuramenduaz:\n74 Ecen emanen ceraucula, beldur gabe gure etsayén escuetaric deliuraturic, hura cerbitza guineçan,\n76 Eta hi haourtchoá, Subiranoaren Propheta deithuren aiz: ecen ioanen aiz Iaunaren beguitharte aitzinean, haren bideac appain ditzançat,\n77 Eta eman dieçoançat saluamenduco eçagutzea haren populuari, hayén bekatuén barkamenduaz.\n78 Gure Iaincoaren affectione misericordiosoaz, ceinez visitatu vkan baiquaitu, Orientac garaitic:\n79 Argui daguiençat ilhumbean eta herioaren itzalean iarriric daudeney, gure oinen baquezco bidera chuchenceagatic.\n80 Eta haourtchoa handitzen eta spirituz fortificatzen cen: eta egon cedin desertuetan Israeli manifestatu behar içan çayón egunerano.


17. jarduera: Erlatibozko esaldiekin txateatzen | Txanela\n17. jarduera: Erlatibozko esaldiekin txateatzen\nTxat edo solasgune esaten zaion komunikazio-tresnaz baliatuz, erlatibozko esaldiak lantzea da jardueraren helburua.\nIkasleak ordenagailuaren aurrean binaka jarri, eta gela lau taldetan banatu: horiak, berdeak, gorriak eta urdinak.\nGoogle Apps-eko posta-kontuan sartu, eta kolore berekoen artean, talde-txatak zabalduko ditugu.\nTalde-txata abian jarri dutenak hasiko dira: erlatibozko partikulen bitartez lotu behar diren bi esaldi idatziko dituzte. Talde bereko beste bikoteak ahalik eta azkarren erantzuten saiatuko dira, baina zuzen eta artez.\nErantzun zuzena emandakoan, jokoa abian jarri duenak erantzungo du: “ONDO. Orain zure txanda da, MAITE” (hor asmatu duenaren izena jarri behar da).\nMaite eta haren kidearen txanda izango da. Beste bi esaldi egingo dituzte, ea nork lotzen dituen aurrena...\nTXATEATZEN eta IKASTEN\nOrdenagailuaren aurrean binaka jarri, eta gela lau taldetan banatuko da: horiak, berdeak, gorriak eta urdinak.\nGoogle Apps-eko posta-kontuan sartu (bikotekideetako baten kontuan), eta kolore berekoen artean, talde-txatak zabalduko ditugu. Irakasleak esango digu nola egin eta nork jarriko dituen abian talde-txatak.\nTalde-txata abian jarri dutenak hasiko dira: erlatibozko partikulen bitartez lotu behar diren bi esaldi idatziko dituzte.\nTalde bereko beste bikoteak ahalik eta azkarren erantzuten saiatuko dira, baina zuzen eta artez.\nErantzun zuzena emandakoan, jokoa abian jarri duenak erantzungo du: "ONDO. Orain zure txanda da, MAITE" (hor asmatu duenaren izena jarri behar da).\nMaite eta bere bikotekiden txanda izango da. Beste bi esaldi egingo dituzte, ea nork lotzen dituen aurrena...


Energia berdea ere mineralez gose dator - Zientzia Kaiera\nEnergia berdea ere mineralez gose dator\nEnergia berriztagarriek meatzaritzaren bitartez baino lortu ezin daitezkeen osagaiak behar dituzte, eta, horretarako, lurra zulatu behar da ezinbestean. Ikertzaile talde batek meatzaritza horrek bioaniztasunean duen eta izango duen inpaktua kalkulatu du.\n1. irudia: Zibilizazioaren hastapenetatik zabalduta dago meatzaritza, baina orain mundu osora hedatu da, baita bioaniztasunaren ikuspuntutik garrantzi handikoak diren guneetara ere. (Argazkia: Dominik Vany / Unsplash)\nGutxi dira munduan meatzaritzatik kanpo geratzen diren eremuak, eta gutxiago izango dira etorkizunean. Eskurago dauden mineralak agortzen diren heinean, leku zailagoetan bilatu beharra dago. Horren adibide da Citronen fiordoan (Groenlandia) dagoen nikel meatzea. Globalizazioaren paradoxak, Australiako enpresa bat dago munduaren beste puntan dagoen proiektuaren atzean, txinatarren laguntza ekonomikoarekin. Urte batzuk daramatzate munduan iparrekoen dagoen meatze horri etekina atera nahian, baina ez da kontu erraza. Ez da, inolaz ere, proiektu bakarra; Groenlandia osoa urratu gabeko baliabideen paradisua da, eta bertako biztanleek urteak daramatzate eztabaida etiko baten erdian: Danimarkatik datozen laguntzen bidez bizitzen jarraitu ala horiei uko egin eta independentzia eskuratu, bertako baliabideak kanpotarrei salduta.\nGroenlandian bezala, munduko leku askotan meatzaritza proiektuek eta natura basatiak talka egiten dute, eta arazoak luze joko du. Ez pentsa mineralen beharra petrolioan eta ikatzean oinarritutako ekonomia zahar baten oroimena denik. Are gehiago, bidean den ekonomia berriak mineralekiko duen dependentzia ekonomia zaharrak zuena baino handiagoa izango da.\nQueenslandeko Unibertsitateko (Australia) ikertzaileek talka horri zenbakiak jarri dizkiete. Horretarako, mundu osoan zehar meatzaritzari lotutako 62.381 toki kontuan hartu dituzte: oraindik martxan jartzekoak direnak, martxan direnak edota dagoeneko itxita dauden instalazioak. Jomugan duten baliabidearen arabera sailkatu dituzte ustiaketak, energia berriztagarrietarako beharrezkoak diren metalak eta mineralak ote diren jakiteko. Ondoren, gune horietatik gertu dauden naturaguneen egoerari erreparatu diete. Horretarako, puntu bakoitzaren inguruan 50 kilometroko erradioa duen zirkulu bat marraztu dute, eta bertan dagoen bioaniztasunaren egoera jaso dute.\nNature Communications aldizkarian argitaratutako analisi batean ikusi dute munduan 50 milioi kilometro karratu egokiak izan daitezkeela meatzaritza egiteko. Horrek munduko lur idorraren %35 suposatzen du, Antartika alde batera utzita. Eremu horien %82 energia berriztagarrietarako beharrezkoak diren materialen jatorri dira. Horietatik, %12 babestutako eremuak dira, %7 bioaniztasunerako gako dira, eta %14 eremu basatiak dira.\nBaliabideei dagokienez, orotara 40 bat kontuan hartu dituzte, guztiak energia berriztagarrietan erabiltzeko modukoak. Adibidez, litioa, grafitoa eta kobaltoa baterietarako beharrezkoak dira; zinka eta titanioa, energia eoliko eta geotermikorako; eta kobrea, nikela eta aluminioa erabilera sorta zabal batean erabilgarriak dira.\nLaura Sonter ikertzaileak nabarmendu du energia berriztagarriek erregai fosilek baino materialen kontsumo handiagoren beharra dutela, eta, hortaz, aurreikusi daitekeela material horien kontsumoa indartuko dela datozen hamarkadetan. Ez da susmo hutsa: Munduko Bankuaren kalkuluen arabera, halako materialen ekoizpena %500 handituko da 2050. urtearen bueltan.\n2. irudia: Mapa batean marraztu dute energia berriztagarrietan erabiltzeko modukoak diren meatzeen dentsitatea, materialaren arabera: funtsezko mineralak direnean, urdinez; bestelako mineralak direnean laranjaz. Mineral mota biak jomugan dituzten ustiategiak, arrosaz. Kolorearen bizitasuna meatze-dentsitatearen araberakoa da. (Irudia: Nature Communications – Juanma Gallegok euskaratuta)\n3.000 milioi tona beharrezkoak izango dira mende honetan batez besteko tenperaturek 2 ºC baino gehiago ez igotzea nahi badugu. Gaur egun mundu mailan mix energetikoaren %17 lortzen da energia berriztagarrien bitartez —Europako Batasunak 2030. urtean portzentajea gutxienez %27 izatea nahi du—, eta aditu gehienak bat datoz: portzentaje hori handitu beharko da klima aldaketaren ondorioak arintzeko. Gauzak horrela, martxan jartzen ari diren meatze berri gehienak (%84) material hauek dituzte jomugan. Orain jardunean ari diren meatzeen kasuan, berriz, portzentajea %73 da.\nJames Watson ikertzailearen esanetan, orain arte faktore hau ez da kontuan hartu nazioarteko klima politiketan, ez behintzat “modu serioan”. Horregatik, gaiaren haritiko “plangintza estrategiko” bat garatu behar delakoan dago.\nThe Conversation hedabidean idatzitako artikulu batean adituek ikertutako gaian sakondu dute. Lerroburua bera laburpen guztiz argigarria da: “Energia berriztagarriek mundu naturala salba dezakete; baina, kontuz ibiltzen ez bagara, kalte egin ahal diote ere”.\nAustraliaren adibidea jarri dute ikertzaileek. Herrialde horrek munduko litioaren erdia ekoizten du, eta lur arraroak dituzten herrialdeen artean, seigarrena da. Baina, modu berean, arriskuan dauden espezie asko ere badira bertan, eta baita bizimodu tradizionala mantentzen duten komunitate indigenak ere.\nOhartarazi dute askotan leku zaurgarrietarako egiten diren kontserbazio planetan ez direla kontuan hartzen meatzaritzari lotuta agertu daitezkeen arriskuak. Hortaz, arrisku horiei aurre egiteko estrategiak prest edukitzeko gomendioa egin dute.\nOhi bezala, artikuluak txaloak jaso ditu, baina baita kontrako iritziak ere, The Conversation atarian bertan, sare sozialetan edota Science Media Centre bezalako guneetan irakur daitekeenez. Gehien kritikatutako irizpidea meatze baten eragin potentziala 50 kilometrokoa izatea da. Gurera ekarrita, horrek esan nahiko luke ontzat jo dutela Amurrion kokatutako meatze batek Urdaibaiko edota Urkiolako bioaniztasunean eragina izan dezakeela.\nSonter, L.J. et al. (2020). Renewable energy production will exacerbate mining threats to biodiversity. Nature Communications, 11, 4174. DOI: https://doi.org/10.1038/s41467-020-17928-5\nArgitalpen-data: 2020/09/10 · Atala: Dibulgazioa, Kolaborazioak\nHaize bidezko energia, turbinaren galbahetik igaro gabe\nAmaia Portugal Kontsumituko lukeen elektrizitate guztia bere kabuz sortzeko gai den eraikin futurista egin nahi dute Rotterdamen. Haizea baliatuko luke […]\nAmaia Portugal Koloretik hasita, Espainiako Huelvan dagoen meatze eremu honek antzekotasun handiak ditu planeta gorriarekin, eta simulazioak egiteko erabili ohi […]\nAsteon zientzia begi-bistan #315 – Zientzia Kaiera\n[…] Energia berriztagarriek meatzaritzaren bitartez lortzen ditu ere bere osagaiak eta Queenslandeko Unibertsitateko (Australia) ikertzaileek meatzaritza horrek bioaniztasunean duen eta izango duen inpaktua kalkulatu dute. Ikusi dute munduan 50 milioi kilometro karratu egokiak izan daitezkeela meatzaritza egiteko. Horretaz gain, baliabideak […]\nTrantsizio ekologikoaren muinerako bidaia – Zientzia Kaiera\n[…] ere, zenbait mineraletan dauden elementu batzuk –adibidez, litioa– telefono mugikorren, tableten eta bestelako gailu elektronikoen eta auto elektrikoen baterien […]


Luberri: Ubuntu Remix: nola erantsi abiarazleak gogokoenetan\nUbuntu Remix: nola erantsi abiarazleak gogokoenetan\nUbuntu Remix netbook edo ordenagailu ultra-arinentzako distribuzio bat da. Ekipo hauei etekin gehiago ateratzeko pentsatua dago: leihoak beti maximizatuak, panel bateratuak, ikono handiak...\nMahiagaina berezia du, sistema abiatzean hasierako orri bat erakusten du non ezkerraldean nautilus arakatzailea,aplikazioak motaz sailkaturik eta ezarpenak agertzen dira eta eskuinaldean launcher edo abiarazle multzo bat.\nGogokoenak izenarekin agertzen da abiarazle multzoa eta klik bakar batez eramango gaitu nahi dugun aplikazio, web-orri edo karpetara. Bertan agertzen diren abiarazleak alda daitezke gure gogokoenak izan daitezen:\nAplikazioen kasuan haren ikonoaren + ikonoan sakatu edo eskuin klik egin eta "gehitu gogokoenetara" saka.\nKarpeta edo fitxategien kasuan arrastatu egin behar dira goiko ezker izkinako ubuntu logora.\nWeb-orrien kasuan lan gehiago egin behar da: ireki Sistema > Hobespenak > Menu nagusia > Internet > eskuinean Elementu berria eta bertan sortuko dugu abiarazlea, Izena jarri eta Komandoan idatzi "firefox weborriarenizena.com". Ondoren ezkerreko panelean internet apalean sartu eta abiarazlearen + ikonoan sakatu edo eskuin klik eta sartu gogokoenetan.\nAbiarazle bat kentzeko haren gainean klikatu eta kendu sakatu.


Herrin - Wikipedia, entziklopedia askea.\nKantonamendu canton of Seclin-Sud\n50° 32′ 47″ N, 2° 57′ 55″ E / 50.5464°N,2.9653°E / 50.5464; 2.9653Koordenatuak: 50° 32′ 47″ N, 2° 57′ 55″ E / 50.5464°N,2.9653°E / 50.5464; 2.9653\nWavrin, Allennes-les-Marais eta Gondecourt\n210 (%49.8) 211 (%50)\nHerrin Frantziako udalerria da, Nord departamenduan dagoena, Frantzia Garaia eskualdean. 2013an 414 biztanle zituen.\n2007an Herrin udalerrian erroldatutako biztanleak 414 ziren. Familiak 137 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 32 seme-alabarik gabeko familiak ziren, 73 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 148 etxebizitza zeuden, 144 familiaren etxebizitza nagusia ziren eta 4 hutsik zeuden. 147 etxeak ziren eta 1apartamentu bat zen. 144 etxebizitza nagusietatik 135 bere jabearen bizilekua ziren, 8 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 7 etxek hiru zituzten, 23 etxek lau zituzten eta 112 etxek bost zituzten. 132 etxek euren parking plaza propioa zuten azpian. 49 etxetan ibilgailu bat zegoen eta 86 etxetan bat baino gehiago zituzten.\nHerrin udalerriko biztanleria-piramidea 2009an .\n2007an lan egiteko adina zuten pertsonak 278 ziren, horien artean 192 aktiboak ziren eta 86 inaktiboak ziren. 192 pertsona aktiboetatik 177 lanean zeuden (102 gizon eta 75 emakume) eta 15 langabezian zeuden (8 gizon eta 7 emakume). 86 pertsona inaktiboetatik 22 erretiraturik zeuden, 36 ikasten zeuden eta 28 "bestelako inaktibo" gisa sailkaturik zeuden.\n2009an Herrin udalerrian 144 unitate fiskal zeuden, 418 pertsonek osaturik. Pertsona bakoitzeko diru-sarrera fiskalaren mediana urteko 21.116 euro zen.\n2007an zeuden 10 komertzioetatik, 2 bestelako produktu industrialen fabrikazioko enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 1 higiezinen enpresa zen eta 4 administrazio publikoko enpresak ziren.\n2000. urtean Herrin udalerrian 3 nekazaritza-ustiategi zeuden, 135 hektarea erabiltzen.\nGondecourt (1,2 km)\nAllennes-les-Marais (1,3 km)\nChemy (2,2 km)\nCarnin (2,9 km)\nAnnœullin (3,1 km)\nHouplin-Ancoisne (3,3 km)\nCamphin-en-Carembault (3,9 km)\nWavrin (3,9 km)\nMultimedia: Herrin (France)\nBNF: 152668781 (data)\nOrriaren azken aldaketa: 21 otsaila 2021, 07:44.


Transferentzia Doha-n, Abu Dhabin, Dubai-n: Airline Passengers aukera argia da\nHasiera » Azken albisteak » Aireportuko » Transferentzia Doha-n, Abu Dhabin, Dubai-n: Airline Passengers aukera argia da\nAirlines • Aireportuko • Abiazio • Nazioarteko Azken Albisteak • Azken Bidaia Albisteak • Gobernuko berriak • Berriak • Qatar Azken Albisteak • Turismo • Turismo Eztabaida • Garraioa • Bidaiaren helmuga eguneratzea • Joerak • EAEko Azken Albisteak • Hainbat Albiste\nQatarrek Doha Hamad International bere aireportu gunearekin ezinezko garaiak bizi izan zituen EAE, Saudi Arabia, Egipto eta Bahrhain blokeoan. Diru eta hegazkin konpainien pizgarri, zerbitzu eta erosotasun askorekin Dohak ezinezkoa egin zuen - Qatar estiloa.\nQatar Airways, Etihad eta Emirates mundu mailan lehiatzen ari dira Qatar, Abu Dhabi eta Dubai EAEko Doha garraio zentroan hegazkinez aldatzen diren bidaiarientzat.\nEkialde Hurbileko bidaia gune ospetsua izateko borrokan, azken ikerketek, munduko erreserbako datu fresko eta osatuenak biltzen dituztenak, agerian uzten dute 2021eko lehen seihilekoan Dohak Dubai-ren gaineko abantaila hartu eta sendotu zuela.\n1. aldianst Urtarriletik 30erath Ekainean, Doha bidez bidaiatzeko jaulkitako aire txartelen bolumena Dubai bidez baino% 18 handiagoa zen; eta harreman horrek jarraituko duela dirudi. Doha-ren urteko bigarren seihilekorako egindako erreserbak Dubaik baino% 17 altuagoak dira.\nUrte hasieran, Dohako aire trafikoa Dubaiko% 77an zegoen; baina azkar% 100era iritsi zen lehenengo aldiz urtarrilaren 27an hasitako astean.\nJoera bultzatzeko faktore nagusia urtarrilean Qatarreko eta Hegaldietarako hegaldien blokeoa altxatzea izan zen, 2017ko ekainean Bahrainek, Egipton, Saudi Arabiak eta EAEk inposatu zuten Bahrainek, Egipton, Saudi Arabiak eta EAEk, eta Qatarrek terrorismoa babestea leporatu zioten. Qatarrek biziki ukatua. Inposatu bezain laster, blokeoak berehala eragin negatiboa izan zuen Dohara eta Doharako hegaldietan. Adibidez, Qatar Airways-ek 18 helmuga bere saretik uztera behartu zuen. Gainera, Doha zeharkatutako hainbat hegaldik bidaia denbora luzea izan zuten, hegazkinek saihesbidea egin behar baitzuten eskualdeetako aire espazioa blokeatzea ekiditeko. Helmugak eta bere garraiolari nagusiak, Qatar Airways-ek, ez zioten blokeoari erantzun murriztuz; horren ordez, 24 ibilbide berri ireki zituen, bestela hegazkin alferrak liratekeenak erabiltzeko.\n2021eko urtarrilaz geroztik, Dohara joateko bost ibilbide, Kairon, Dammam, Dubai, Jedda eta Riyad, berriro ireki dira eta beste bide batzuetako trafikoa handitu da. Bisitarien etorreretan ekarpen erlatiborik garrantzitsuena egin duten leheneratutako ibilbideak Dammam Dohara dira, blokeoaren aurreko sarreren% 30era iritsi dira 2017ko lehen seihilekoan eta Dubayak Dohara,% 21era. Gainera, Seattle, San Frantzisko eta Abidjanekin konexio berriak ezarri ziren 2020ko abenduan, 2021eko urtarrilean eta 2021eko ekainean hurrenez hurren.\nPandemia aurreko mailekin alderatuta (H1 2021 vs H1 2019) hazkunderik handiena izan duten ibilbide nagusiak hauek dira: Qatarrera iristen diren bidaiarien kopurua: Sao Paulo,% 137 gehiago, Kyiv,% 53 gehiago. Dhaka,% 29 eta Stockholm,% 6.7. Doha eta Johannesburg artean eserlekuen gaitasuna ere nabarmen handitu da,% 25 gehiago, gizonezkoena% 21 eta Lahore% 19.\nEserlekuen edukieraren azterketa sakonagoak egin du hurrengo hiruhilekoan, 3. hiruhilekoan, Doha eta Ekialde Hurbileko auzokideen arteko eserlekua pandemia aurreko mailak baino% 2021 baino gutxiago izango dela eta gehienak% 5.6 Egiptora, Saudi Arabiara eta EAEra joateko / itzultzeko ibilbideak berrezarri zituen.\nAzken faktore nagusia, Qatarrek Dubai-ri abantaila eman diona, pandemiaren aurkako erreakzioa izan da. COVID-19 krisiaren garaian, Doharako eta kanpoko ibilbide ugarik funtzionatzen jarraitu zuten, eta ondorioz, Doha etxeratze hegaldien gune nagusia bihurtu zen, batez ere Johannesburgora eta Montrealera.\n2021eko lehen seihilekoan, 2019ko lehen seihilekoan, merkatu kuotaren alderaketak agerian uzten du Dohak nabarmen hobetu duela Dubai eta Abu Dhabiren aurka. Gaur egun, hub trafikoa% 33 Doha banatuta dago,% 30 Dubai,% 9 Abu Dhabi; aurretik,% 21 Doha zen,% 44 Dubai,% 13 Abu Dhabi.\nOlivier Pontik, VP Insights, ForwardKeys-ek komentatu zuen: "Blokeorik gabe, bide berriak ezartzea bultzatu zuen galdutako trafikoa ordezkatzeko estrategia gisa, agian ez genukeen ikusiko Doha Dubai pasatzen. Beraz, badirudi Doharen arrakasta erlatiboaren haziak, ironiaz, ingurukoen ekintza kaltegarriek erein zituztela. Hala ere, kontuan izan behar da Ekialde Hurbilean zehar 1 H2021ean zehar egindako hegaldiak pandemia aurreko mailak baino% 81 gutxiago zirela. Beraz, susperraldiak aurrera egin ahala, argazkia nabarmen alda daiteke ".


08 « maiatza « 2018 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 8 maiatza 2018 17:00\n‘Las nuevas economías y la innovación social ante el reto del cambio climático en el ámbito local’ foroari hasiera ematea\nParte hartzaileak. Nerea Melgosa, Ekonomía Sustapenaren eta Garapen Ekonomiko Iraunkorraren zinegotzi Nerea Melgosa\nEguna. Asteazkena, maiatzak 9\nEnpresen ardura sozialari buruzko biltzarrari hasiera ematea\nParte hartzaileak. Vitoria-Gasteizko alkate Gorka Urtaran; Arabako diputatu nagusi Ramiro González; eta Foarseko presidente Vega León\nPrentsaurrekoa. 2018ko Arte Eszeniko Inklusiboen proiektua aurkeztea\nParte hartzaileak. Kultura, Hezkuntza eta Kirol zinegotzi Estibaliz Canto; Mikel Arrikagoitia eta Julio Roca (Zuzenak taldea); Amaia González Ruiz de Apodaka (Talur taldea); eta Zilipurdi Zirku Elkarteko Iker Arrue\nPrentsaurrekoa. Vitoria-Gasteizko beira ontzien bilketaren datuak aurkeztea\nParte hartzaileak. Ingurumenaren eta Espazio Publikoaren zinegotzi Iñaki Prusilla; eta Ecovidrio enpresako lurralde gerente Oscar Acedo\nPrentsaurrekoa. Kaleko eskaletasun inguruko Es-kale-an programako ekintzak aurkeztea\nHarrera ekitaldia Badaiotz nesken sokatira taldeari\nUdalak harrera egingo dio Badaiotz nesken sokatira taldeari, duela gutxi munduko txapeldunorde atera eta gero.\nGasteiz aukeratu dute Michelin Hirien Nazioarteko Sarearen II. Konferentziaren egoitza izateko\nKategoriak: Prentsa oharrak — Etiketak: Gorka Urtaran Alkatea, Michelin Hirien Nazioarteko Sarea — Komunikazio Zerbitzua / Servicio de Comunicación — 14:22\nClermont Ferrandeko alkate Olivier Bianchi eta Gasteizko alkate Gorka Urtaran\nGorka Urtaran alkatea pozik agertu da izendapen hori dela eta, Euskadiko hiriburua industria erreferentetzat sendotzen baitu\nGasteizek Michelin Hirien Nazioarteko Sarearen II. Konferentziaren egoitza hautatua izatea lortu du; 2019ko martxoan egingo da hori. Euskadiko hiriburuaren lehiakidea Guarulhos zen, Sao Paulo (Brasil) estatuko udalerria; azken bozketan mundu osoko 30 Michelin hirik parte hartu dute, eta Gasteizek botoen % 67 lortu ditu. Michelin Hirien Nazioarteko Sarearen II. Konferentziaren egoitzaren lekukoa alkateen batzar nagusian emango diote Gasteizi, zeina Montrealen egitekoa baita, maiatzaren bukaeran, Movin’On mugikortasun iraunkorraren munduko gailurrarekin batera.\nGorka Urtaran alkatea pozik agertu da izendapen hori dela eta, Gasteiz nazioarteko erreferentetzat sendotzen baitu. “Gasteiz zorionekoa da. Datorren urteko martxoan aukera izango dugu gure potentziala munduko hiri garrantzitsuei erakusteko. Gure indarguneak erakutsiko dizkiegu, automobilgintzaren arloan ez ezik, baita mugikortasunean, iraunkortasunean, berrikuntzan eta abarretan ere. Hamarnaka herrialdeetako ordezkarien aurrean industriaren aldeko apustua egiten duen hiria garela azaltzeko aukera izango dugu, eta iraunkortasun politiken eta klima aldaketaren kontrako borrokaren aldeko konpromisoan buru garela”, alkatearen ustez. “Hiri modernoa eta adimentsua garela erakutsiko dugu”, erantsi du.\nTopaketan mundu zabalean Michelin enpresaren lantegiak edo ikerguneak dituzten udalerrietako ordezkariek parte hartuko dute; iaz egin zen lehenengo topaketa, Clermont Ferrand (Frantzia) hirian, eta bertan izan zen Gorka Urtaran alkatea. Berrogeita hamar hiri inguruk hartzen dute parte Michelin Hirien Nazioarteko Sarean, enpresa horren fabrika edo zentro teknologikoen egoitzak zein hiri antolatzailearekin senidetuta daudenak batuta.\nSareak lankidetza-proiektuak sustatu nahi ditu hiri horien artean, abiapuntu hartuta arlo publiko eta pribatuaren arteko lankidetza, eta esperientziak eta jardunbide egokiak trukatuz.\nLarunbatean, Abetxukuk bere historia birpasatuko du, Janeren ibilaldietako batean\nKategoriak: Prentsa oharrak — Etiketak: Abetxuku, Janeren ibilaldiak — Komunikazio Zerbitzua / Servicio de Comunicación — 13:05\nBizikidetza eta Aniztasun Zerbitzuak antolatutako paseoa Zadorrako zelaitik abiatuko da, 10:00etan\n“Elkarrekin bizitzen ikasi” programaren baitan, maiatzaren 12an Janeren ibilaldien beste edizio bat egingo da, oraingoan, Abetxukun.\nBertako auzokoek, gizarte-eragileek eta zenbait entitatek diseinatu eta prestatu dute paseoa, historia, komunitate-ehuna eta hirigintza berezitasunak ezagutarazi eta auzokideen aniztasuna agerian jartzeko.\nPaseoa Zadorrako zelaitik abiatuko da, 10:00etan; auzoan hamabi geldialdi egin ondoren, 13:30 aldera amaituko da, Urarteko baratzeetan.\nGeldialdietan, auzokoek beren errealitatearen berri emango dute, eta auzoak duen potentziala zein hobetu daitezkeen alderdiak izango dituzte hizpide. Esku-hartze artistiko eta ludikoak ere izango dira.\nAbetxukuko auzokoek zein auzo hori sakonago ezagutu nahi duten gasteiztarrek har dezakete parte.\nInformazio osagarria, udalaren web-orrian.\nWerckmeister Ramón Bajo ikastetxearen fatxadan egitekoa den murala uztailaren 21ean ikusi ahalko da\nKategoriak: Prentsa oharrak — Etiketak: Ramón Bajo ikastetxea, Verónica Werckmeister “HIRI MARGOTUA” muralen ibilbidearen zuzendaria — Komunikazio Zerbitzua / Servicio de Comunicación — 12:53\nArtistak eta haren taldeak partaidetza-prozesu bat egingo dute, auzoaren historia kolektiboa, gizarte inplikazioa eta parte-hartzea islatzen dituen horma-irudi bat lantzeko\nGaur aurkeztu da Partaidetza eta Gizarte Etxeen Sailak deitutako lehiaketari esker 2018an Gasteizko fatxadetan margotzekoak diren hiru paisaia-muraletako lehena. Isabel Martínez zinegotziak, proiektuaren zuzendari Verónica Werckmeister artistak, Ramón Bajoko muralaren zuzendarikide Alexandre Fernández ilustratzaileak, eta Ramón Bajoko guraso elkarteko kide Bakarne Saez de Asteasuk aurkeztu dute.\nMartínezen hitzetan, “lehiaketaren bidez kultura-ondare garaikide eta gizatiartua sortu nahi da, lehendik dagoen hiri paisaia edertuko duena. Gainera, diseinatzeko eta gauzatzeko prozesuan taldeek eta herritarrek oro har parte hartzea eskatzen duenez, gizarte kohesioa eta arte adierazpen kolektiboa sustatzen dira, eta turismoarentzako erakargune garrantzitsua ere sortzen da, jakina, hemendik kanpo aitortua eta ezagutzeko modukoa”.\n“Maiatzean diseinuari ekingo diogu —adierazi du Verónica Werckmeister artistak—, eta ekain eta uztailean, brotxek, aldamioek, lantegiko kideek eta auzokoek kolorez eta historiaz beteko dituzte Ramón Bajo ikastetxeko Santa Ana kantoiko fatxadak, Alde Zaharrean. Ikastetxeak auzoa omenduko du, bertako fatxadan “kontakizun partekatu” baten aztarna utziz, historia kolektiboa, gizarte inplikazioa eta bizilagunen parte hartzea islatzeko” nabarmendu du.\nRamón Bajoko guraso elkarteaz gain, haiek sustatu baitute proiektua, beste talde hauek hartu dute parte: GOIAN, Gasteiz Txiki, Gaztetxea, Halabedi, Sareak josten: Radix, Caritas, CEAR, ADSIS, Saregune, Zaharraz Harro eta TedX V-G.\nAlexandre Fernández —Alex Efa izenez ezagunagoa— marrazkilari, ilustratzaile eta artistak zuzenduko ditu lanak. Diseinu grafikoa ikasi zuen Sabadelleko ILLA arte eta lanbide eskolan, eta ilustrazioa Gasteizko Goi mailako Arte eta Diseinu Eskolan. Gasteizko Alde Zaharrean bizi da, eta bertan lan egiten du; gizarte eta kultura arloan ere aktiboki parte hartzen du, “Ilustrapados en Araba” elkartearen bidez, besteak beste.\nDiseinuaren prozesua: maiatzaren 28tik ekainaren 9ra.\nDiseinuaren aurkezpena: ekainaren 20an.\nMargotzea: ekainaren 18tik uztailaren 21era.\nInaugurazioa: uztailaren 21ean.\nAriznabarreko proiektua ere Werckmeister SLri esleitu zion Partaidetza Sailak. Izan ere, “uztailean muralen ibilbidea Ariznabarra “auzo piratara” iritsiko da lehen aldiz; berrogeita hamarreko hamarkadaren amaieran Gasteizek bizi izandako industrializazioarekin sortu zen auzoa, eta gaur egun 8.000 bizilagun ditu, eta esperientzia luzea borrokan zein auzo elkarteen alorrean, hainbat kolektibo ari baitira auzoarekin eta auzoarentzat lan egiten, eta haien laguntza izango baitugu mural berria egiteko”, esan du artistak.\nMuralak lantzen ari diren bitartean, “HIRI MARGOTUA” muralen ibilbidearen bisita gidatuek geldialdi berezia egingo dute, margotze lanak zuzenean jarraitzeko, artisten laguntzarekin.\nZer margotuko den eta nola erabakitzeko, hainbat saio egiten dira, ikerketa eta partaidetza ariketa eta dinamikak baliatuz. Aldez aurreko partaidetza-prozesuan oinarrituz, zuzendaritza daraman artistak azken zirriborroa lantzen du, eskalan.\nBono Dendaren laugarren kanpainan iazko arrakasta gainditu nahi da, 1.800 deskontu-bonu eskainita\nKategoriak: Prentsa oharrak — Etiketak: Bono Denda — Komunikazio Zerbitzua / Servicio de Comunicación — 12:34\nOstegunetik hasita uztailaren 7ra arte, Gasteiz eta Arabako ehun dendak baino gehiagok hartuko dute parte Bono Denda kanpainaren laugarren edizioan; ekimen horren bidez, erosketetan % 20raino aurrezteko aukera ematen duten 1.800 deskontu-bonu jarriko dira zirkulazioan. AENKOMER federazioak Gasteizko Udalaren eta Arabako Foru Aldundiaren laguntzarekin merkataritza dinamizatzeko sustatu duen kanpainak iazko arrakasta gainditu nahi du, jaulkitako 1.700 bonuak agortu baitziren, tokiko saltokietan 126.000 eurotik gorako erosketak eginda.\nBono Denda baliatuz, interesdunek 40 euroko bonua erosten dute, eta kanpainari atxikitako establezimenduetan 50 euroko erosketa egitea ahalbidetzen die horrek. Gainera, erosketa berean bi bonu metatu ahalko dira, 100 eurotik gorako erosketetarako ere erakargarria izan dadin.\nAurten Bono Denda kanpaina Gorbeialdera ere zabalduko da. Hango merkataritza eskaintzaren ezaugarrietara egokituko da kanpaina, gertuko merkataritzarekin eta elikadurarekin lotuagoa baita. Bonuak 20 eurokoak izango dira, eta kontsumitzaileek 25 euro izango dituzte atxikitako establezimenduetan erosteko.\n“Tokiko merkataritzaren aldeko apustua egiten dugu, sektorearekin etengabe lankidetza eta elkarrizketa landuz, erakargarriago egingo duten ekimenak garatzeko. Ildo horretatik, kontsumoa sendotzeko kanpainak, Bono Dendaren hau, esaterako, dinamizatzeko oso tresna baliagarriak dira. Lehenengo eta behin, tokiko saltokiek bezero gehiago behar dituzte. Bonu hau bezalako pizgarriak gure establezimenduen eskaintza hurbil eta kalitatekoa osatzeko modu ona dira”, adierazi du Enpleguaren eta Garapen Ekonomiko Iraunkorraren zinegotzi Nerea Melgosak.\nEnplegu, Merkataritza eta Turismo Sustapenaren foru zuzendari Juan Felipe García Miravallesek, berriz, Arabako Aldundiak horrelako ekimenei laguntzen jarraituko duela esan du, eta azpimarratu du merkataritzaren eta erakunde publikoen arteko lankidetza funtsezkoa dela “sektorearen lehiakortasuna sustatzeko. Elkar hartuta lan egin behar dugu, prestakuntza, espezializazioa, teknologia berriak eta gaur aurkezten dugunaren antzeko kanpaina bereziak baliatuz, salmenten —eta horrekin batera, lanpostuen— goraldia sendotzearren”.\nAENKOMER-Arabako Merkataritza eta Zerbitzu Enpresaburuen Federazioko lehendakari Jon Andoni Aspuruk espero du egun hauetan handitu egingo dela Bono Denda kanpainari atxikitako saltokien kopurua —orain 100 baino gehiago dira—, eta gogoratu du ez dela federatutako merkataritzari mugatutako ekimena, sektore osoari irekitakoa baizik. “Ezinbestekoa da hiri merkataritza espezializatuari laguntzen dioten jarduerak egitea, beren bereizgarriak erakusterik izan dezaten. Horixe da Bono Dendaren eta beste proposamen batzuen xedea, Araban kontsumoa sustatzeko azken urteetan egin diren kanpainek arrakasta lortu baitute”, erantsi du.\nOstegunean, maiatzak 10, jarriko dira zirkulazioan Bono Denda kanpainaren 1.800 bonuak. Leku hauetan erosi ahalko dira: Caja Rural de Navarra kutxak Gasteizen dituen bulegoetan, AENKOMER elkarteak Gasteizen dituen bulegoetan (Aiztogile kalea, 61), eta Gorbeialdea Kuadrillako establezimendu batzuetan.\nKanpainan parte hartzen duten establezimendu guztien zerrenda AEnkomerren web-orrian kontsultatu ahalko da, bihartik aurrera: www.aenkomer.com. Askotariko produktuen saltokiek egin dute bat Bono Denda kanpainarekin: janaria, jantziak, oinetakoak, osagarriak, aisialdia eta kultura, kirolak, bitxiak, etxeko gauzak, loreak, botikak eta zerbitzuak; horrenbestez, kontsumitzaileentzako eskaintza benetan erakargarria da.\nAdinekoentzako zentro soziokulturalek udako programazioa aurkeztu dute, zeinak 1.122 leku eskaintzen baititu 72 lantegi eta ikastarotan banatuta\nKategoriak: Prentsa oharrak — Etiketak: Adinekoentzako zentro soziokulturalak, Peio López de Munain — Komunikazio Zerbitzua / Servicio de Comunicación — 12:05\nUdako ikastaroak eta tailerrak\nAdinekoentzako zentro soziokulturalek udako programazioa aurkeztu dute gaur; zentroen 33.000 kideentzako 1.122 leku ireki eskaintzen dira —izena emanda— 72 lantegi eta ikastarotan banatuta. Horretaz gain, publiko orokorrari irekitako beste jarduera batzuk egingo dira. Ekainaren 18tik irailaren 28ra arte garatuko dira.\nGizarte Politiken eta Osasun Publikoaren Sailak bigarrenez antolatu du adinekoentzako udako programazioa. Iazkoak emaitza onak izan zituen. Horregatik errepikatu dute. “Adinekoak udan ere aktibo izatea da gure asmoa. Jarduera funtsezkoa da beren autonomia garatzerik izan dezaten eta urteak osasuntsu bete ditzaten, sare soziala zabaltzeaz gain. Horrek guztiak ongi sentitzen laguntzen die, eta bizi-kalitatea hobetzen”, azaldu du Peio López de Munain zinegotzi ordezkariak.\nGizarte Politiken Sailak agintaldi osoan bultzatu duen zahartze aktiboaren ereduari jarraitzen diote lantegi eta ikastaro horiek, esaterako:\nBelaunaldien arteko lantegiak: sukaldaritza, muralak, koadernatzea…; adinekoak beste belaunaldi batzuekin harremanetan jartzen dira, “eta horrek elkar aberastea dakar”.\nIkasketa-gela irekiak: harria lantzea, zura lantzea, pintura, altzarien zaharberritzea…\nInformatika gela: besteak beste, argazkiak mugikorretik ordenagailura sartzen, edukiak “hodeira” igotzen edo bidaiak internetez planifikatzen ikas daiteke.\nMusika eta dantzarekin lotutako jarduerak: swing, euskal dantzak, opera, etab.\n75 urtetik gorakoentzako jarduerak: burua eta gorputza freskatzeko eta osasuna eta ongizatea lantzeko ariketak egiten dira.\nBestelako lantegiak: jendaurrean hitz egiten ikasteko, Gasteiz paseatuz ezagutzeko, janaria mikrouhin-labeaz prestatzen ikasteko…\nZentro soziokulturalen txartela duten adinekoentzat erreserbatutako jarduera horiei herritar orori zuzendutako beste zazpi jarduera gehitzen zaizkie: irakurketa, musika, dantza aire zabalean; swing, gimnasia emozionala, eta abar.\nLópez de Munainek esan duenez, “lantegi hauekin adinekoek zahartze aktiboa izan dezaten laguntzen dugu. Gizarteak zahartzaroa geldotasun, hauskortasun eta bakardade egoerekin lotu ohi du; irudi horrek bazterkeria sortzen du, baina ez da benetakoa. Halaxe erakutsiko dute adinekoek, udako programazioan parte hartuz, beren gaitasun eta interesekin bat datorren jarduera aukeratzerik izango baitute, ezagutzak, ohiturak eta gaitasunak eskuratzeko eta, aldi berean, lagun berriak egiteko”.\nJarduera guztietan aldez aurretik izena eman beharko da, eta dagokion kuota ordaindu; osasun-parkeak eta erorketen prebentziorako lantegiak, aldiz, doakoak dira, eta sarrera librekoak.\nIzena emateko epea maiatzaren 14an (astelehena) hasiko da, eta ekainaren 3an amaituko. Bide hauetatik eman daiteke izena: Gasteizko adinekoentzako 15 zentro soziokulturaletako batean, gizarte etxeetako eta udal kiroldegietako informazio-zerbitzuetan, herritarrei laguntzeko bulegoetan, udalaren web-orrian, edo 010 telefonora deituz.


Aralar mendilerroa: Sarrastarritik, Lareoko urtegia igaro, eta Sarrastarriko kobazulora – Irunero\nPosted on 2019(e)ko urtarrilak 16 by Irunero\nDenbora: 3 ordu eta 30 minutu (geldialdirik gabe).\nGailurrak: Sarastarri (995m) eta Leitzadi (948m).\nZailtasuna: Erraza. Desnibel gutxiko ibilbidea, orokorrean ibiltzeko lur erosoz osatua.\nSarrastarri Aralar mendilerroko gain txiki bat da, Lareoko urtegiaren gainean kokaturik dagoena. Gailurrean, berriz, arkeologo eta espeleologoentzat oso erakargarria den Sarastarriko kobazuloa bisitatu daiteke.\nIbilbideari hasiera emateko kotxea Atauneko (Gipuzkoa) Urkillalaga gainean utziko dugu. Lareoko urtegira iritsi arte GR-20 seinaleak jarraituko ditugu, nahiz eta ibilbidean zehar leku interesgarriak ezagutzeko desbiderapenen bat egingo dugun. Ibilbidearen lehen 30 minutuetan zuhaitz hostotsuz beteriko bide batetik igaroko gara, ingurune zabalago batera iristen garen arte.\nAukera moduan, ibilbidea alde batera utzi dezakegu momentuz, Leitzadiko gainera igo eta inguruko bista panoramikoaz gozatzeko. Bidera itzuliz, Laoreoko urtegi eta Txindoki mendiak eskaintzen dizkiguten bista ederrez gozatzeko aukera izango dugu, Agaotzeko gainarekiko paraleloan igarotzen garen bitartean.\nBidean aurrera eginez Sarastarriko gainera iritsiko gara, hau da, ibilbide honetako punturik altuenera. Gailurreko bistez disfrutatu ostean, GPSa martxan jarriko dugu Sarastarriko kobazuloa bisitatzeko. GPSak emandako oharrak jarraitzea gomendatzen da, ez baitago kobazulorako bidea seinalatzen duen kartelik.\nKobazulotik irten eta GR-20 bidea hartuko dugu berriro ere Lareoko urtegiraino iristeko. Urtegian bazkaldu ostean, etxerako bideari ekingo diogu.\nPosted in KolaborazioaTagged gorka martinez, irun, irunero, kolaborazioa, unpaisenmimochila


Netflix India StreamFest - Gozatu 2 eguneko erreprodukzioa asteburu honetan - Aisialdia\nNetflix-ek doako harpidetza iragarri du Indian 2 egunez. Streaming-arekin aukera amaigabeak ikusten lagunduko dizun proba-aldia da. Netflix Indiako streaming marka handienetako bat da. Oso onuragarria da gozatu eduki ugari streaming bidez linean . Mundu osoko ikuskizun eta eduki zirraragarriz beteriko plataforma da. Indiak merkatuan potentzial handia du sarean edukia igortzen dutenentzat. Indiarako StreamFest deitzen diote horri.\nNetflix StreamFest-i buruz:\nStreamFest herrialde osoko abenduaren 5ean eta 6an gertatuko den asteburuko ekitaldia da. Plataforma probatu ahal izango duzu rupia bakar bat ere ordaindu gabe. 48 ordu hauetan, edozer gauza ikusteko aukera izango duzu. Hala ere, muga batzuk daude plataforma egiaztatzen bisitatzen ari direnentzat.\nZer lortuko duzu StreamFest-etik?\nStreamFest-ek abantaila ugari eta streaming aukera desberdinak eskaintzen dizkizu. Erabiltzaileek edukiaren ordutegia doan eskuratu ahal izango dute ekitaldi honen bidez. StreamFest beharrezkoa da Netflix-en ezaugarriak aztertu nahi dituztenentzat. Hona hemen izena ematearen abantailak -\nEguneratzea - Netflix StreamFest IndiaGozatu 2 eguneko doako erreprodukzioa Netflix-en (Indiako erabiltzaileak). Beheko botoian klik egin dezakezu & Izena eman.\nEman izena StreamFest-en\n1. Bi eguneko doako sarbidea\n48 orduak entretenimendu mugagabez beteko dira. Ikuskizun, film eta anime ugari ikus ditzakezu webgunean eta aplikazioan.\n2. Definizio estandarra\nStream Fest programak definizio estandarrean soilik ikusteko aukera emango dizu. Hala ere, guztiz doakoa da guztientzat erabiltzeko, beraz, ez luke arazo larria izan behar. Definizio estandarrak kalitate bikaina eskaintzen du mugikorretan eta bestelako gailuetan erreproduzitzeko.\nNetflix doako erreprodukzioaren eskakizunak:\nBaliteke Netflix doako streaming ekitaldian nola eman izena. Guztiz doan doan da. Erabiltzaileek erraz gehitu dezakete informazioa webgunean eta erreproduzitzen hasi. Prozesua oso erraza da.Ez da beharrezkoa kreditu txartelik edo ordainketari buruzko informaziorik. Webguneak zure datuak onartzen ditu eta gogorarazten dizu.\nEz duzu zentimo bakar bat ere gastatu behar doako harpidetza honetan. Indian lo egiten duen edonork aprobetxatu dezake doako ekitaldia. Netflix India hasi da herrialdean harpidetzak bultzatzeko.Eskaintzeko modu bat da doako probak denei denbora gutxian. Netflix-ek jada ez zien hilabeteko probako epea eskaintzen erabiltzaile berriei. Hori geldiarazi zuten, jende gehiagok zerbitzua ordaintzen duela ziurtatzeko. Zaila da kontuak sortu eta, gero, bertan behera utzi itzazu une bakoitzean.\nZenbat iraupen du eskaintzak?\nEskaintza bi egunetan soilik egongo da erabilgarri erabiltzaileentzat. Egunak abenduaren 5ean eta 6an izango dira. Erlojuak gauerdira jo bezain laster has zaitezke bertara sartzen. Abenduaren 6ra arte egongo da indarrean 23: 59etan. Doako erreprodukzio zerbitzua bi egunetan zehar eskuragarri dago.\nNetflix StreamFest-en erregistratzeko urratsak:\nStreamFest abenduaren 5etik 6ra hasiko da. Erabiltzaileek gaur erregistratu eta onurak jaso ditzakete. Edukia plataforman doan erreproduzitzeko modu ezin hobea da. Jarraian emandako urratsak jarrai ditzakezu eta entretenimendu harrigarriaz gozatu. Hona hemen prozesu honetarako jarraitu beharreko urratsak -\nErabiltzaileak Netflix webgunea bisitatzen has daitezke. Ezin hobea da streaming kronologia bikaina dutenentzat. Erabiltzaileei hau bisitatzea gomendatzen diegu esteka .Hemen eman dezakezu izena zure posta elektronikoko kontua edo telefono zenbakia erabiliz. Zure datuak sartzean, nahiko erraza da abisua jasotzea.\nHarrigarria! Orain Netflix-ek jakinaraziko dizu StreamFest-a hasten denean. Eguneratze automatikoak lehenbailehen jasoko dituzu.\nNetflixek Indiako doako harpidetza 2 egunez iragartzea mugimendu adimenduna da. Beren zerbitzurako doako promozioak egiteko modua da. Doako sustapen-ekitaldi honen bidez abantaila ugari lor ditzakezula espero dugu.\nbenetan funtzionatzen duten doako film guneak\nalderatu hulu eta youtube tv\nnola ikusi blokeatutako youtubeko bideoen copyrighta\naspertuta zaudenerako webgune dibertigarriak